International Trading School - Forex Trading - Menadžment rizika\nMnogi odustaju od poslova za koje se eksplicitno navodi da su rizični i rade ono što im je navodno sigurnije, ne shvatajući da sve u životu nosi svoj rizik i da je nekada rizičnije ne raditi nešto nego raditi. Tema rizika je jedna od najvažnijih u pravilnom shvatanju profesionalnog trgovanja, a umeće njegovog menadžmenta od presudnog značaja za rezultat svakog trejdera.\nRizik je nešto što nam može dati negativne rezlutate ako se ostvari, ali je istovremeno ono što nam daje mogućnost da ostvarimo profit. U svakom slučaju rizik je normalna stvar za svakog uspešnog čoveka.\nKoliko rizikujemo u trgovanju? Oni koji su prvi put u ovom poslu treba da znaju da je rizik u trgovanju valutama onoliki koliko vi odredite. Koliko ćemo tačno zaraditi iz svake pozicije ne moramo precizno da znamo ili da pogodimo, ali ono što želimo da rizikujemo moramo precizno da odredimo i da unapred prihvatimo kao normalan ishod. Rizik u trgovanju valutama ili bilo kojim drugim instrumentom\nje da tržište krene protiv naše pozicije i da na određenom nivou moramo da zatvorimo istu poziciju sa gubitkom. U ranijim tekstovima govorili smo o STOP nalogu koji nas štiti od rizika. On je za vas najvažniji nalog i morate ga izuzetno poštovati i ozbiljno shvatiti. To konkretno znači da, kada odredimo koliko želimo da rizikujemo na određenoj poziciji, STOP nalog postavljamo na tom nivou i ukoliko se desi da tržište krene protiv nas mi ne moramo da gledamo u staklenu kuglu koliko ćemo izgubiti već unapred znamo šta smo predvideli kao gubitak. Najveći broj ljudi izgubi sav svoj kapital zbog nepostavljanja STOP naloga koji bi im zatvorio poziciju sa unapred predviđenim gubitkom. Ono što se obično dešava u situaciji kada tržište krene protiv naše pozicije je da kod većine ljudi ispliva na površinu ego, najveći neprijatelj vašem uspehu. Ego vam ne dozvoljava da prihvatite da ste pogrešili i prelazite u stanje nadanja, prilikom kojeg često izgovarate reči „vratiće se, vratiće se...". Tako je bankrotirala najstarija engleska banka Bearings Bank. Njihov trejder u Singapuru izgovarao je iste reči nadajući se da će se tržište okrenuti u njegovom pravcu, pri tom ne postavivši STOP nalog, u čemu ga niko nije kontrolisao. Za menadžment rizika u trgovanju je najvažnije da pre nego što uđete u poziciju odredite cenu na kojoj želite da uđete, a\nzatim u odnosu na to logican nivo za vaš STOP nalog koji ce vas inicijalno zaštiti od veceg rizika nego što biste vi hteli da prihvatite. Logican nivo za postavljanje ovog naloga trebalo bi da se bazira na tehnickoj analizi, važnim linijama, support i resistance nivoima. Dakle, STOP nalog treba da se postavi ispod ili iznad prethodnog dna ili vrha, u zavisnosti da li se zauzima long ili short pozicija.\nInicijalni rizik se takođe kontroliše veličinom pozicije. Nije isto da li prihvatamo 15 pip-ova gubitka na deset lotova ili na jedan lot. Prvo i najvažnije je da odredimo logično mesto postavljanja STOP naloga u odnosu na cenu našeg ulaska i tehničke analize. Zatim, u odnosu na broj pip-ova koji treba da prihvatimo, kao logično mesto za STOP određujemo veličinu pozicije koja treba da bude u skladu sa našim maksimalnim predviđenim gubitkom po svakoj poziciji. Dakle, ako bi po našem biznis planu naš najveći rizik bila pozicija od deset lotova i STOP nalog na udaljenosti od deset pip-ova, onda u situacijama kada treba da prihvatimo rizik od 20 pipseva, koji je u tom trenutku logičan, moramo da smanjimo našu poziciju na pet lotova jer je u tom slucaju rizik isti kao sa deset lotova na deset pip-ova.\nMnogi zanemaruju ovaj izuzetno važan menadžment rizika koji ujedno sadrži i menadžment novca, prilikom čega možemo imati potpunu kontrolu nad trgovanjem. Ono što vecina neukih trejdera radi je da razmišlja samo o pozitivnoj strani ishoda i stalno ulazi u poziciju sa standardnom maksimalnom količinom, ne uzimajući u obzir mogucnost da tržište krene protiv njih. Kad im se to desi onda je kasno za menadžment, a ishod događaja je vrlo bolan.\nPovodom kontrolisanja rizika zaključujemo da nije važno koliko znamo, već koliko primenjujemo ono što znamo i, kao što smo već bezbroj puta ponovili, u trgovanju je disciplina jedna od najvažnijih osobina.


Obilježavanje 30 godina Vazduhoplovstva i Protivvazdušne odbrane VRS | Herceg Televizija Trebinje\nObilježavanje 30 godina Vazduhoplovstva i Protivvazdušne odbrane VRS\nNa banjalučkom aerodromu Mahovljani sutra će biti svečano obilježeno 30 godina od formiranja Vazduhoplovstva i Protivvazdušne odbrane Vojske Republike Srpske, najavljeno je iz Organizacionog odbora za obilježavanje ovog jubileja.\nIz Organizacionog odbora za obilježavanje ovog jubileja svim veteranima ovog sastava čestitali su jubilej i pozvali ih da prisustvuju svečanosti na zapadnom-vojnom dijelu aerodroma Mahovljani.\nPukovnik Milan Stojanović, jedan od članova Organizacionog odbora, rekao je za Srnu da je veliki doprinos ViPVO u odbrani srpskog naroda i stvaranju Republike Srpske i da su bili prvi koji su ratovali sa NATO-om.\n- Prema obavještajnim podacima iz komande NATO u Briselu i pisanju lista Vašington post, ViPVO je tokom NATO agresije na Republiku Srpsku ukupno uništio 32 letjelice NATO /aviona i helikoptera/, od kojih su neki pali u more ili na teritoriju zemalja u okruženju - rekao je Stojanović.\nOn je istakao da su ViPVO poseban doprinos dali u Operaciji Vojske Republike Srpske "Koridor", operaciji "Kiseonik" ili "12 beba", kao i neprijateljskim operacijama "Una-95" i "Sana-95".\n- Avijacijske jedinice ViPVO su tokom rata 1992-1995. izvršile 1.357 borbenih letova - sa 933 časa naleta, a helikopterske jedinice su izvele 516 borbenih letova i uništile 432 neprijateljska cilja, te više od 6.000 letova pri kojima su prevezle 11.522 lica, od kojih više od 80 odsto ranjenika sa prvih linija sukoba, kao i 924 tone različitog tereta - precizirao je Stojanović.\nOn je dodao da je u toku rata 1992-1995. godine iz ViPVO poginulo 57 pripadnika, od kojih 29 vojnika i 28 starješina, napomenuvši da se za još četiri pripadnika ovog vida Vojske Republike Srpske još ništa ne zna.\nVazduhoplovci sa ponosom ističu da su se sve jedinice i borci ViPVO tokom rata u BiH potpuno pridržavali odredaba međunarodnog ratnog prava i da nijedan pripadnik vida ViPVO nije optužen pred Haškim tribunalom.\n- Bili smo i ostali profesionalci - nismo gađali i uništavali civilne objekte i kolone izbjeglica, kao neki na Petrovačkoj cesti ili na putu Novi Grad-Prijedor kod Svodine - ističu vazduhoplovci.


Na leto, a lokacija bi trebalo da bude Azija gde bi "orlovi" mogli da igraju protiv Japana i Južne Koreje.\nDok 24 evropska tima budu vršila poslednje pripreme pred kontinentalni turnir, Srbija će uigravati tim za neke nove izazove.\nA rivali će nam biti na "dalekom istoku", pošto je FS Srbije dobio ponudu da 3. juna otputuje na azijsku turneju.\nU okviru iste biće na programu dve utakmice protiv već pomenutih azijskih reprezentacija.\nZa razliku od turneje koja čeka "orlove", one koji dolaze pretežno iz Superlige, u Aziju bi trebalo da ode naš najjači tim.\nRanije su turneje po Aziji bile česta pojava u FS Srbije, a poslednja ovakva gostovanja bila su 2011. kada smo igrali protiv Južne Koreje u Seulu, pa protiv Australije u Melburnu.\nKRALJ BEZ KRUNE Pirlo je doktor fudbala, ali jednu želju nikad nije ispunio\nItalijanski fudbaler Andrea Pirlo izjavio je da žali što tokom karijere nikada nije igrao za Real Madrid ili Barselonu.


Potpisan ugovor za izgradnju 3,3 kilometra dugog tunela na pruzi Stalać – Đunis – Ekonomija – Radio Sanja\nPotpisan ugovor za izgradnju 3,3 kilometra dugog tunela na pruzi Stalać – Đunis – Ekonomija\nInfrastruktura železnice Srbije potpisala je ugovor za projekat i radove na izgradnji tunela broj 4 na deonici niške pruge Stalać – Đunis, dugog oko 3,3 kilometra na deonici međunarodnog železničkog Koridora 10, vredan 40,8 miliona dinara, saopštilo je danas to preduzeće.\nUgovor je potpisan sa kompanijom Čajna Relvej 21. biro grupa (China Railway 21. bureau group) – Ogranak Beograd, kao nosiocem posla u zajedničkoj ponudi sa većim brojem firmi, a rok za projektovanje i izgradnju tunela je 912 dana, dok bi radovi na gradilištu trebalo da počnu sredinom 2022. godine.\n„Na ovaj način počinje i modernizacija pruge od Beograda do Niša, na međunarodnom železničkom Koridoru 10 kroz Srbiju“, navodi se u saopštenju i dodaje da radovima nisu obuhvaćeni koloseci, elektrifikacija, signalizacija i telekomunikacije.\nDrugi deo predstavljaju radovi koji obuhvataju rekonstrukciju i modernizaciju postojeće železničke pruge, izgradnju drugog koloseka na deonici Stalać – Đunis, i još četiri tunela kroz klisuru (tuneli broj 1, 2, 3 i 5), a za tender za taj drugi lot projekta očekuje se sredinom 2022. godine.\nPostojeća pruga Stalać – Đunis duga je oko 17,7 kilometara i predstavlja jedinu jednokolosečnu deonicu na delu međunarodnog železničkog Кoridora 10 između Beograda i Niša. Ovom prugom danas prosečno dnevno saobraća 35-40 putničkih i teretnih vozova.\nКada čitav projekat bude završen, novom dvokolosečnom prugom Stalać – Đunis, biće omogućena brzina vozova do 160 kilometara na sat dok sada vozovi između Stalaća i Braljine idu 65 km/sat, a koloseci u železničkoj stanici Stalać poslednji put obnovljeni su pre više od pola veka.\nU ime Infrastrukture železnice Srbije kao investitora projekta, ugovor je potpisao generalni direktor Nebojša Šurlan, a pored nosioca posla, u projektu učestvuju kompanije N-ING Beograd, Extra – Auto Transport Vrbas, Fakultet tehničkih nauka Novi Sad, MC Transport design and simulation Beograd, China Railway design corporation Serbia – Ogranak Beograd i Makspro Zemun.\nUgovor je potpisan nakon sprovedene javne nabavke, koja je bila raspisana 30. oktobra 2021. godine i sprovedene tenderske procedure, dodaje se u saopštenju.


Nominirani kandidat za komesara Evropske unije (EU) za proširenje Laszlo Trocsanyi nije prošao ni prvi korak ka potvrdi njegovog imenovanja.\nJURI, Komitet za pravna pitanja u Evropskom parlamentu (EP) je utvrdio postojanje sukoba interesa za mađarskog kandidata. Kao razlog je navedeno da Trocsanyi nije dovoljno pojasnio njegove aktivnosti kao advokat i šta zapravo znači suspenzija aktivnosti njegove advokatske kancelarije.\nSvi kandidati za komesare podliježu kontroli od strane odbora za pravna pitanja u EP oko mogućeg konflikta interesa i to je redovan korak koji se preduzima pre saslušanja određenog kandidata, što bi trebalo da vodi do potpune potvrde.\nPrijedlog da Laszlo Troscanyi bude komesar za proširenje je od početka bio kontroverzan, zbog njegovog političkog opredjeljenja i političke pozadine. On se smatra lojalnim mađarskom premijeru Victoru Orbanu te da je bio načelu mađarskog pravosuđa u periodu kada je ova zemlja bila optužena za kršenje vladavine prava.\nTrocsanyi je trebao da bude saslušan u EP 1. oktobra. U svjetlu odsustva preporuke od pravnog odbora, nastaje nova situacija u EP te za sada nije jasno da li će biti saslušanja.\nPrema proceduri, Odbor JURI bi trebao poslati pismo Evropskoj komisiji, kojim će obavijestiti da postoji sukob interesa koji se treba riješiti. Ukoliko se ne riješi, smatra se da su određeni kandidati neprikladni za vršenje dužnosti EU komesara.\nPrema objašnjenjima iz Evropske komisije, kandidati koji ne prođu kontrolu Odbora za legalna pitanja ne znači da ispadaju odmah iz kombinacije.\n"Prema pravilima Evropskog parlamenta, ovo znači da je procedura suspendovana ali ne i da treba automatski predložiti novog kandidata", objasnila je Mina Andeeeva, portparolka Evropske komisije.\nMeđutim, ostaje na budućoj predsjednici Evropske komisije da odluči da li će insistirati na istim imenima i time još više rizikuje da njen kandidat ne bude formalno potvrđen, ili će ipak odlučiti da preuredi sastav njenog budućeg kabineta.\nOsim Troscanya, JURI je odbio i rumunsku kandidatkinju, Rovanu Plumb, koja bi trebala biti komesarka za transport.


U Izvještaju je navedeno 11 preporuka koje je potrebno provesti da bi se poboljšalo trošenje budžetskih sredstava koja se dodjeljuju kao grantovi. Jedna od njih je da Ministarstvo finansija BiH treba razviti jedinstvenu bazu podataka korištenja grantova.\nIzvještaj je prihvatilo Povjerenstvo za budžet i finansije, čiji je predsjedatelj sugerirao da se nadležna ministarstva obavežu da parlamentu u roku od pola godine dostave izvještaje šta su učinili na realizaciji preporuka.\nNavedenom revizijom utvrđeno je da u sistemu postoje problemi u planiranju i procedurama dodjele grantova, u izvještavanju o utrošku grantova i ciljevima postignutim ovim sredstvima, te je zaključeno da se ova oblast treba zakonski regulirati.\nOsim razmatranja Izvještaja poslanici su razmotrili predloženu dopunu Zakona o upravi s mišljenjem Ustavnopravne komisije, te nisu prihvatili razmatranje Prijedloga zakona o izmjeni Zakona o Javnom radio-televizijskom sistemu BiH po hitnom postupku, koji je upućen na usaglašavanje Kolegiju Predstavničkog doma Parlamentarne skupštine BiH.\nPredstavnički dom Parlamentarne skupštine BiH nije usvojio Prijedlog zakona o izmjeni Zakona o lijekovima i medicinskim sredstvima, čiji je predlagač Savjet ministara BiH.\nIZVOR: Vebsajt Vijesti i RTRS, 18.01.2017.


F1Srbija | Di Resta kažnjen\nDi Resta kažnjen\nNakon završenih kvalifikacija tehnički direktor FIA-e Džo Bauer je u izjavi novinarima potvrdio da su na bolidu Fors Indije pronađene nepravilnosti. Konkretno bolid Pola di Reste je nakon što je iz njega izvađeno svo gorivo na merenju bio lakši 1.5 kilograma od minimalne, propisane, težine bolida. Kazna za ovaj prekršaj je automatsko poništavanje svih vremena na kvalifikacijama tako da će di Resta sutrašnji dan startovati sa poslednjeg mesta.\nOva kazna predstavlja veliki udarac za mladog Britanca koji je pre ove kazne izjavio da "se oseća fenomenalno i da očekuje da će sutrašnji dan završiti sa puno poena". Na žalost sutra ga očekuje veoma težak posao da uopšte dođe do poena.


U najužem centru Beograda osvanuli plakati sa lažnom umrlicom za visokog predstavnika Evropske unije Havijera Solanu.\nMinistarstvo unutrašnjih poslova saopštilo je da je zbog lepljenja trideset plakata uhapsilo četiri osobe, od kojih su dve maloletne i da je kod njih pronađeno oko sto plakata iste sadržine i pribor za lepljenje.\nMediji su javili da je jedan od uhapšenih izjavio da je pripadnik nacionalističke organizacije 1389. koja, inače, potpisuje mnoge ksenofobične i antievropske grafite u centru grada. Profesor Filološkog fakulteta Ljubiša Rajić kaže da su ovakve akcije izraz politički nemoćnih ljudi, ali upozorava da dugogodišnja tolerantnost prema neonacističkim i neofašističkim organizacijama ali i fudnamentalističkim pokretima predstavlja opasnost za društvo.\nOrganizacija 1389. jedan je od organizatora skupa koji treba da se održi 11. oktobra, godinu dana posle skupa neonacista u Novom Sadu i koji je u javnosti najavljen kao neonacistički.\nTim povodom predsednik Liberalno demokratske partije Čedomir Jovanović zatražio je od Ministarstva unutrašnjih poslova da zabrani i spreči održavanje tog skupa koji najavljuje neonacistička organizacija "Nacionalni stroj".\nPolicija mora da stavi do znanja da nije dozvoljeno demonstrirati nasilje, rasizam i pozive na diskriminaciju, rekao je Jovanović i najavio da će Parlamentu ponovo predložiti Zakon protiv diskriminacije. Jovanović je rekao da je nemoguće više trpeti svakodnevne kolapse u Beogradu koje izaziva protest grupe od trideset pristalica Radovana Karadžića koji pozivaju na linč i nasilje i veličaju optuženog ratnog zločinca.


U cilju podsticanja proizvodnje kinematografskih djela i obezbjeđivanja uslova za produkciju i koprodukcionu saradnju, Filmski centar Crne Gore raspisao je konkurse za sufinansiranje proizvodnje kinematografskih djela u sljedećim kategorijama: manjinske koprodukcije, razvoj filmskih projekata, razvoj filmskih scenarija i kratkometražni igrani filmovi. Konkursi se organizuju u skladu sa Pravilima o postupku, načinu i kriterijumima za sprovođenje konkursa o sufinansiranju kinematografskih djela, a podnešene prijave ocjenjivaće petočlana komisija.\nKonkurs je namjenjen pravnim licima – filmskim producentima registrovanim u Crnoj Gori za djelatnost filmske proizvodnje, odnosno fizičkim licima – autorima filmskih scenarija u kategoriji razvoj filmskih scenarija.\nKonkurs je otvoren 30 dana od dana objavljivanja, odnosno rok za prijavljivanje je od 2. novembra, pa zaključno sa 2. decembrom 2017. godine do 12h.\nSve informacije o samom konkursu, kao i potrebna dokumentacija, mogu se pronaći na internet stranici Filmskog centra www.fccg.me.


Evropski sud za ljudska prava danas je zabranio poslodavcima da čitaju privatne i-mejlove zaposlenih i to kasnije koriste za njihovo eventualno otpuštanje.\n“Poslodovac ne može da zabrani određenju privatnost zaposlenima na radnom mestu”, naveo je Evropski sud za ljudska prava i dodao da je odluka doneta zbog sve veće zabrinutosti građana u trenutku kada je svet povezan na internetu i sve je slabija veza između privatnog i profesionalnog života.\nEvropski sud je dodao da odluka ne znači da poslodovac u određenim uslovima ne može da nadgleda prepisku i komunikaciju zaposlenih na radnom mestu ali to ne sme da iskoristi kao izgovor za otpuštanje.\n“Takav nadzor treba da obezbedi pravičnu ravmotežu između poštovanja privatnog života zaspolenog i prava poslodavca da preduzme mere kako bi osigurao pravilno funkcionisanje preduzeća”, dodaje se u odluci.\nevropski sud/radno pravo\nLego otpušta 1.400 zaposlenih zbog pada profita\nEU: 40 zemalja pogođeno skandalom sa jajima\nEkspert o RADU OD KUĆE: Poslodavci očekuju “stand by” od radnika “kad su već kod...


Haradinaj apelovao na Srbe: "Ne napuštajte Kosovsku vojsku" - Atlantski Savet Srbije\nPredsednik Vlade Kosova, Ramuš Haradinaj, apelovao je na mlade Srbe koji žive na Kosovu da ne napuštaju Kosovske bezbednosne snage („Kosovo’s security forces”) jer će na kraju biti jedini gubitnici.\nU izveštaju emitovanom u programu na srpskom Radio televizije Kosova je objavljeno da je Haradinaj na Američkom univerzitetu u Prištini održao predavanje „Transformacija kosovskih snaga u Vojsku Kosova”. Tom prilikom je rekao da je u jedinicama „KBS”-a do sada bilo 5,5 procenata Srba, ali da je nakon intenzivnog političkog pritiska zvaničnog Beograda, njihov broj spao na 2,5 odsto. Premijer Kosova je izjavio i da je razgovarao sa Srbima koji su izrazili zainteresovanost za zaposlenje u kosovskoj vojsci, i sa članovima njihovih porodica.\n„Koristim priliku da ih još jednom pozovem da nikako ne podležu pritiscima iz Beograda. Ti koji vas sada pritiskaju će vas na kraju zaboraviti“, istakao je Haradinaj.\nOn je dodao da i pored pritisaka Beograda na mlade Srbe da istupe iz kosovske vojske još uvek ima onih koji su zainteresovani za zaposlenje u njoj. Po njegovim rečima postoje spiskovi sa njihovim imenima i prezimenima i drugim ličnim podacima i biće pažljivo čuvani, da ne bi imali probleme zbog toga što su se priključili „KBS”-u. Predsednik Vlade Kosova je istakao da osnivanje kosovske vojske neće predstavljati nikakvu prepreku za nastavak dijaloga sa Beogradom, i dodao da je došao trenutak da UNMIK okonča svoju misiju na Kosovu.\nPrevious NATO: „Počela procedura za prijem Makedonije“\nNext Stejt Department objavio publikaciju o Iranu\nAmerika otvorila velelepnu ambasadu u Prištini


Palmer: Normalizacija odnosa znači međusobno priznanje – BALKAN TV NOVI SAD\nHomePolitikaPalmer: Normalizacija odnosa znači međusobno priznanje\nPalmer: Normalizacija odnosa znači međusobno priznanje\n05/12/2019Redakcija BALKAN TVPolitika, Za slajder0\nSARAJEVO: Izaslanik državnog sekretara SAD za Zapadni Balkan Metju Palmer rekao je da SAD žele da vide potpunu normalizaciju odnosa Beograda i Prištine, što bi, kako navodi, značilo međusobno priznanje.\n„Kada bi priznali jedni druge, mogli bi da reše sporna pitanja kao susedi“, rekao je Palmer za regionalnu televiziju N1 Sarajevo.\nIzaslanik državnog sekretara SAD za Zapadni Balkan rekao je da je Zapadni Balkan i dalje prioritet američke spoljne politike i da Vašington želi da zemlje regiona gledaju na SAD i EU kao na „partnere koje su same izabrale“.\nPalmer je rekao da SAD žele da Zapadni Balkan postane deo „porodice evropskih zemalja“ i da u to ulažu značajan politički i drugi kapital.\n„Mislim da smo za sve na Zapadnom Balkanu bolji partneri od Rusije, i učinićemo sve da to jasno kažemo liderima i građanima regiona“, izjavio je Palmer i dodao je da SAD smatraju da oslanjanje Srbije na rusku vojsku „nije dobro za napredak“.\nMetju Palmer kaže da eventualni novi sporazum o Bosni i Hercegovini, takozvani „Dejton dva“, nije u fokusu američke politike, jer „ne bi optuživao Dejtonski sporazum za nefunkcionalnost vlasti u BiH“.\n„Ne radi se tu o ustavu i Dejtonu, nego o liderima u BiH koje građani biraju da vode zemlju… Lideri treba da prihvate svoju odgovornost i rade na nalaženju kompromisa u vođenju zemlje“, izjavio je američki diplomata.\n„Poštujemo tu instituciju i sastajemo se s njim u tom kapacitetu, da bismo razgovarali o zabrinutostima SAD i načinima kako da pomognemo evropskom putu i šta Dodik može da učini tim povodom“, rekao je Palmer i dodao da je Dodik stavljen na crnu listu zbog osporavanja Dejtonskog sporazuma i da bi SAD „bile srećne“ da mogu da ga skinu sa te liste.\n„SAD imaju ciljeve na Zapadnom Balkanu i u svojim odnosima s BiH. Sa svim relevantnim vlastima želimo da radimo na evropskoj budućnosti za građane i to je ono što građani žele za sebe, da lideri na tome rade“, izjavio je Palmer.\nOn je naveo i da su neke odluke i izjave koje dolaze iz Republike Srpske, kako kaže, „problematične“.\nDan volontera u Srbiji


Odbojkašice Partizana pobednice prvog memorijalnog turnira "Dejan Brđović" - KRAGUJEVAČKI SPORT\nOdbojkašice Partizana pobednice prvog memorijalnog turnira „Dejan Brđović“\nU organizaciji OK Smeč 5 danas je u sali OŠ „Stanislav Sremčević“ održan prvi memorijalni turnir u čast osnivača ovog kluba i legende srpske odbojke Dejana Brđovića. U konkurenciji četiri ekipe, prvo mesto pripalo je odbojkašicama beogradskog Partizana, koje su u finalu turnira savladale domaćina, ekipu Smeč 5.\nPored domaćina turnira i beogradskih crno-belih, na turniru su učestvovale i ekipe Ribnice 04 iz Kraljeva i požarevački Mladi radnik, koji je „uskočio“ umesto Jagodine.\nU polufinalnim susretima, koji su se igrali od 10h i 12h, Smeč 5 je savladao Ribnicu 04 sa maksimalnih 3:0, a istim rezultatom je i Partizan pobedio Mladi radnik.\nFinale između Smeča 5 i Partizana igrano je od 14 časova, a Beograđanke su bile bolje posle pet odigranih setova rezultatom 3:2.\nInače, turnir je otvorio Željko Tanasković, naš legendarni odbojkaš i nekadašnji Brđovićev saigrač, a kragujevačka publika mogla je da uživa u dobroj odbojci, uz sećanje na čoveka koji je obeležio jednu od najuspešnijih epoha u našoj odbojci.\nPrevious Odbojkaši Radničkog boravili u Slovačkoj\nNext OK Radnički kompletirao igrački kadar za novu sezonu


Na američkim aerodromima zaborave pola miliona dolara sitnine godišnje! | Saznaj Lako\nNa američkim aerodromima zaborave pola miliona dolara sitnine godišnje!\nPrilikom redovnih aerodromskih bezbednosnih kontrola, putnici avio-linija u Sjedinjenim Američkim državama, iz svojih džepova ispraznili su pa potom zaboravili sitni metalni novac u vrednosti od čak 500 000 dolara, saopštili su američki zvaničnici.\nAmerička Agencija za bezbednost saobraćaja objasnila je da je prikupljeno tačno 531.395,22 dolara na bezbednosnim punktovima na američkim aerodromima tokom budžetske 2012. godine koja je prema planu, završena u septembru.\nNajrasipniji u Majaminu\nAmerički mediji prenose takodje da su u Agenciji naveli da je više od 10 000 dolara sitniša zaboravljeno na svakom od 13 najvećih američkih aerodroma, kao što su Atlanta, Njujork, Dalas ili San Francisko.\nNajrasejaniji su putnici na međunarodnom aerodromu u Majamiju. Samo sa tog aerodroma, odakle se putuje u južnoameričke zemlje, prikupljeno je rekordnih 39 613 dolara. Među sitninom koju su zaboravili, bilo je i stranih kovanica u vrednosti od 32.000 dolara.\nE sada, postavlja se pitanje – kuda sa tim novcem? Zakon predvidja da novac koji agencija prikupi treba da se upotrebi za poboljšanje bezbednosti civilne avijacije.\nPoredjenja radi, Agencija za bezbednost saobraćaja imala je ukupan budžet od 7,6 milijardi dolara za budžetsku 2012. godinu koja je završena 1. oktobra.\nIpak, pošto nije u pitanju tek simbolična suma novca već ozbiljna cifra, predstavnički dom američkog Kongresa je, međutim, usvojio rezoluciju prema kojoj tako sakupljen novac treba da se preda neprofitnim organizacijama koje pomažu vojnicima i njihovim porodicama. Ostaje da se vidi gde će završiti pola miliona dolara!\nMedju zaboravljenim stvarima i napunjeno vatreno oružje!\nDa američki putnici nisu rasejani samo kada je sitnina u pitanju pokazuju i podaci koje su dali kontrolori sa aerodroma. Tokom samo jedne sedmice oni su na primer u ručnom prtljagu putnika pronašli 34 komada oružja, od čega je 27 bilo sa municijom!\naerodrom Amerika avion dolar Majami putnik sitnina sitniš


SAD pozdravile odluku vlade kosova da Tadiću odobri posetu\nРубрика: Политика, Актуелно, Свет Аутор: новинарство пута прочитано Датум: 18.04.2009 Одштампај\nPRIŠTINA – SAD su danas pozdravile odluku kosovske vlade da srpskom predsedniku Borisu Tadiću odobri posetu manastiru Visoki Dečani, saopštila je američka ambasada u Prištini.\n„Pozdravljamo odluku Vlade Kosova da odobri” predsedniku Srbije Borisu Tadiću da prisustvuje službi u manastiru Visoki Dečani, povodom pravoslavnog Velikog petka, navodi se u saopštenju ambasade.\n„Odluka je bila pravedan čin. Ovu odluku je donela suverena država, u skladu sa Ahtisarijevim planom, i za dobrobit susedskih odnosa”, dodaje se u saopštenju.\nPremijer Kosova Hašim Tači je obavestio visokog predstavnika EU na Kosovu da je odlučio da dozvoli predsedniku Srbije da dođe na Kosovo.\nU pismu Piteru Fejtu, koje su preneli mediji, Tači je naveo da je odluku doneo u konsultacijama sa liderima institucija Kosova, obzirom da je poseta Tadića manastiru Visoki Dečani privatne i verske prirode.\nIstovremeno, agenciji Beta je u kabinetu predsednika Srbije rečeno da kabinet nije ni tražio dozvolu kosovskih vlasti za odlazak u Pokrajinu.\nBeta, 13:18, 18.04.2009\nTADIĆ NIJE TRAŽIO DOZVOLU ZA POSETU KOSMETA\nBEOGRAD – Predsednik Srbije Boris Tadić nikada nije tražio od vlasti u Prištini dozvolu da poseti Kosovo, potvrđeno je FoNetu u kabinetu šefa države povodom današnjeg saopštenja američke ambasade u Prištini u kojem se pozdravlja odluka Vlade Kosova da u petak Tadiću odobri dolazak u Manastir Visoki Dečani.\nŠef civilne misije Evropske unije na Kosovu Iv De Kermabon izjavio je da je Tadić zahtev za dolazak na Kosovo uputio specijalnom predstavniku EU u Beogradu Piteru Sorensenu.\nKermabon je rekao da je Kancelarija EU u Beogradu zahtev za posetu Tadića prosledila specijalnom predstavniku Unije na Kosovu Piteru Fejtu i kosovskim vlastima.\nFejt je izjavio u četvrtak da je preporučio vladi u Prištini da omogući posetu Tadića Kosovu, „pošto je njegov dolazak vezan za verski praznik, pravoslavni Uskrs”.\n« « Претходне вести: Beograd krije saradnju sa NATO\nНаредне вести: Palmaland » »\n1 коментар у вези “SAD pozdravile odluku vlade kosova da Tadiću odobri posetu”\ns.marjanovic, 18.04.2009, 20:46


Šta treba preduzeti da se smanji zagađenje vazduha u Srbiji?\nŠta bi trebalo učiniti da se Srbija izbori sa zagađenjem vazduha, tema je „Energije Sputnjika“ u kojoj Jelica Putniković razgovara sa Danijelom Božanić, stručnjakom za klimatske promene.\nEvropska unija pozvala je Srbiju da se bori protiv „zavisnosti od isporuka ruskog gasa“. Komitet za spoljne poslove Evropskog parlamenta našoj zemlji predlaže da stimuliše investicije u obnovljive izvore energije i da diversifikuje izvore proizvodnje struje.\nNajnoviji gasni spor između Rusije i Ukrajine razlikuje se od ranijih gasnih kriza jer je u Evropi nastala kvalitativno drukčija energetska situacija u kojoj Kijev više nema ucenjivački kapacitet, i zato se ne može ponoviti situacija u kojoj bi se, kao 2009. godine, Evropa smrzavala, ocenjuje glavna urednica Sputnjika Ljubinka Milinčić.\nSlučaj „Galenika“ — ima li uopšte leka\n„Galenika“ ovakva kakva je, sa ovakvim proizvodnim programom i sa ovakvim načinom upravljanja, nema perspektivu zato što se farmaceutsko tržište etabliralo i svake godine se menja, kaže za „Energiju Sputnjika“ Dragovan Milićević, profesor finansija i ekonomski konsultant, koji je godinama radio u farmaceutskoj industriji.\nRuska gasna kompanija „Gasprom“ najavila je da će sopstvenim sredstvima izgraditi novi gasovod od Rusije do Nemačke, vredan 11 milijardi dolara. Do te odluke je došlo nakon što je, pod pritiskom Poljske, došlo do raspada mešovitog preduzeća koje je trebalo da radi na izgradnji tog gasovoda.


Izvor: JUGpress.com, 12.Jul.2020, 16:19\nPotpredsednik Demokratske stranke Dejan Nikolić pozvao je danas policiju da odmah napusti zgradu Doma Narodne skupštine i da “sa sobom povede” sve one koji su se prethodnih dana protivzakonito “ulogorili” u zdanju najvišeg predstavničkog doma svih građana Srbije.\nNikolić je kao poslanik u dosadašnjem sazivu Narodne skupštine pozvao i skupštinske službe da ponovo preuzmu upravu nad zgradom parlamenta i da, u skladu sa svojim ovlašćenjima i radnim >> Pročitaj celu vest na sajtu JUGpress.com << obavezama, obezbede da skupština radi nesmetano i da u njenu zgradu ulaze i u njoj borave samo oni koji na to imaju pravo. Za Nikolića je potpuno neprihvatljivo da Dom Narodne skupštine služi kao pritvor za uhapšene građane koji mirno protestuju protiv režima Aleksandra Vučića.\n“Dom Narodne skupštine je dom svih građana, a ne policijska baza. Skupština je svuda u demokratskom svetu simbol suvereniteta i slobode jednog naroda, a vladajući režim je srpsku skupštinu pretvorio u zatvor za uhapšene učesnike antirežimskih protesta. Šokiran sam snimcima brutalnog hapšenja mladih ljudi i onih “klinaca” na skupštinskim stepenica od sinoć, a potpuno zgrožen fotografijama na kojim se vidi kako uhapšeni vezani leže i sede na podu skupštinskog hola. Teško mi je i da zamislim veće poniženje za državu i njene građane od toga. Okupacijom zgrade Narodne skupštine, vladajući režim je nedvosmisleno pokazao svoj totalitarni i antidemokratski karakter. Budući da novi skupštinski saziv nije konstituisan, kao dosadašnji poslanik u Narodnoj Skupštini Republike Srbije zahtevam od policije da odmah oslobodi i Dom Narodne skupštine i sve građane koje je bespravno uhapsila, a da u svoje stanice i prave zatvore odvede prave huligane koji pokreću i podstiču nerede na građanskim protestima širom zemlje,” rekao je Nikolić, navodi se u saopštenju DS.\nNoviMagazin.rs: DS: Da policija izađe iz Skupštine i ne pravi od nje pritvor, huligane u prave zatvore


Šefik Džaferović vakcinisan u Zenici, primio kinesku vakcinu\nČlan Predsjedništva Bosne i Hercegovine Šefik Džaferović danas je vakcinisan u sportskoj dvorani Arena u Zenici.\nOn je pohvalio organizaciju i zahvalio se svom medicinskom osoblju koje učestvuje u procesu vakcinacije.\n– Odazvao sam se na poziv nadležnih zdravstvenih institucija i jutros sam primio vakcinu Sinopharm, kojom se vakcinišu građani na vakcinacijskom punktu u sportskoj dvorani Arena u Zenici. Želim pohvaliti organizaciju i zahvaliti se vrijednom medicinskom osoblju – kazao je član Predsjedništva BiH.\nŠefik Džaferović je rođen 1957. godine.\nSvi građani po dolasku u dvoranu odmah ulaze na ljekarski pregled, a čitav proces ne traje više od 15 minuta uz dodatnih 15 minuta opservacije nakon primljene vakcine.


Nikakvih tajnih dogovora na susretu lidera Rusije i Amerike Vladimira Putina i Donalda Trampa u Helsinkiju nije bilo, izjavio je ambasador Rusije u SAD Anatolij Antonov.\nGlumac i nekadašnji guverner Kalifornije Arnold Švarceneger izjavio je da je američki predsednik Donald Tramp na zajedničkoj konferenciji za novinare sa ruskim liderom Vladimirom Putinom izgledao kao „mlohavi rezanac“.\nSusret ruskog i američkog lidera Vladimira Putina i Donalda Trampa u Helsinkiju prvi je korak ka uspostavljanju konstruktivnog partnerstva dve države koje se trenutno nalaze u veoma lošim odnosima, ocenjuju ruski eksperti, napominjući da je od zvaničnih izjava mnogo važnije ono što je rečeno iza zatvorenih vrata.\nRaste strah od mogućeg mirovnog dogovora između Trampa i Putina, dramatično je — i bez imalo ironije — na naslovnoj strani upozorio je svoje čitaoce londonski „Tajms“, posle vesti da je dogovoreno da se samit predsednika Rusije i SAD održi u Helsinkiju 16. jula.\nRusija bi trebalo da bude za pregovaračkim stolom na samitu G7, sviđalo se to nekome ili ne, izjavio je predsednik SAD Donald Tramp.\nPutin doputovao u Peking: Susret sa Sijem, pa samit ŠOS-a\nRuski predsednik Vladimir Putin doputovao je u Peking gde će se sastati sa rukovodstvom Kine, prenose ruski mediji.


Kina o vikend isporuci oružja: Redovna vojna isporuka Srbiji\nAvioni Y-20 na sajmu u Pekingu, 2015.\nKina je saopštila u ponedeljak da su vojni avioni "regularna vojna isporuka" Srbiji, i to su prvi komentari pošto je Peking Beogradu isporučio šest transportnih aviona Y-20 koji su tokom vikenda sletjeli u Beograd.\nPEKIING - Portparol Ministarstva spoljnih poslova Žao Liđijam rekao da je akcija bila dio godišnjeg plana saradnje dvije zemlje i da ne pogađa nijednu treću stranu, kao i da "nema nikakve veze sa trenutnom situacijom".\nPo slijetanju, špekulisalo se da avioni nose rakete zemlja-vazduh HQ-22, što je bio dio prethodnog dogovora dvije zemlje. Ministarstvo odbrane Srbije nije odgovorilo na upit za komentar AP-a.\nPredsjednik Srbije Aleksandar Vučić aludirao je da je riječ o isporuci dogovorenoj 2019, i najavio da će u utorak ili srijedu "prikazati najnoviji ponos srpske vojske".\nIsporuka aviona zabrinula je zapadne zemlje da bi potencijalno gomilanje oružja na Balkanu, u vrijeme kada bjesni rat u Ukrajini, moglo da ugrozi bezbjednost u regionu.\nIsporuka aviona Srbiji, koja je morala da prođe teritoriju barem dvije NATO članice, Turske i Bugarske, ocijenjena je kao demonstracija kineske moći i globalnog dometa.\nAvioni Y-20, već su korišteni u misijama van Kine, poput one iz 2020. kada su učestvovali u proslavi Dana pobjede u Moskvi 2020. Avioni su često ulijetali i u vazdušni prostor Tajvana.\nNa Zapadu postoji strahovanje da bi naoružavanje Srbije od strane Rusije i Kine moglo da ohrabri zemlju da uđe u novi rat, posebno protiv Kosova koje je proglasilo nezavisnost. Srbija, Rusija i Kina ne priznaju nezavisnog Kosova, za razliku od zapadnih zemalja.


DJB dostavio Dačiću svoju platformu za razgovore vlasti i opozicije - Politika - Dnevni list Danas\nPočetna » Politika » DJB dostavio Dačiću svoju platformu za razgovore vlasti i opozicije\nDJB dostavio Dačiću svoju platformu za razgovore vlasti i opozicije\nPokret Dosta je bilo (DJB) saopštio je danas da je „nakon otvorenog poziva predsednika Narodne skupštine Ivice Dačića opoziconim političkim organizacijama da uzmu učešća u razgovorima vlasti i opozicije radi sticanja uslova za sprovodjenje fer i slobodnih izbora“ na pisarnici Skupštine predao svoju platformu za te razgovore.\n„U pismu predsedniku Narodne skupštine DJB ističe svoje razočaranje što je suverena država Srbija dopustila mešanje EU parlamentaraca u razgovore čija tema je isključivo unutrašnjopolitičke prirode, apelujući na predsednika Narodne skupštine da razgovore ubuduće zadrži isključivo unutar institucija Srbije“, navodi se u saopštenju.\nDJB navodi da njihova platforma ima „tri jasna i svima prihvatljiva predloga“ koji su usmereni na stvaranje uslova za fer i slobodne izbore: sredjivanje biračkih spiskova, sprečavanje svih oblika izborne kradje i fer predstavljanje političkih opcija u medijima.\nJedno reagovanje na “DJB dostavio Dačiću svoju platformu za razgovore vlasti i opozicije”\n12. marta 2021. u 08.57\nOdajem Vam priznanje gospodine zbog Vašeg kulturnog i postupka u okviru sistema.\nJasno je svakome da sistem treba „popravljati“ ali ne „divljačkim“ metodama.\nŽelim Vam lično i Vašoj organizaciji uspeha u društvenom životu naše zemlje.


Istraživanje: Srbi nemaju poverenja u kosovske institucije - Kosovo Online\nIstraživanje: Srbi nemaju poverenja u kosovske institucije\n17. Jun 2021. • 19:31\nPripadnici srpske zajednice na Kosovu uglavnom nemaju poveranja u Kosovsku policiju i sudstvo, a mnogi su naveli da imaju negativnu interakciju upravo sa policijom, jer ponekad nisu u stanju da sa njima komuniciraju na srpskom jeziku, što je jedno od ustavom garantovih prava, prenosi Tanjug.\nTo je jedan od nalaza istraživanja "Prava zajednica na Kosovu", koje se bavi pravima nevećinskih zajednica na Kosovu, a koji su sproveli NVO AKTIV i Centar za prava manjinskih zajednica, u okviru inicijative OPEN Kosovske fondacije za otvoreno društvo.\nIzvršni direktor Centra za manjinska prava Darko Dimitrijević rekao je na onlajn predstavljanju rezultata da su u istraživanju uglavnom Srbi južno od Ibra rekli da imaju direktne probleme sa institucijama u opštinama koje su većinski albanske, dok žitelji sa severa jesu svesni svojih problema, ali mnogi od njih nisu ih lično iskusili.\n"Žitelji severnih opština više govore o pozitivnijoj interakciji sa institucijama, posebno sa lokalnim nivoom vlasti, od onih koji žive južno od Ibra", rekao je Dimitrijević.\nNaveo je da oni u opštinama sa albanskom većinom imaju najviše problema u komunikaciji sa institucijama i pristupu uslugama i informacijama na srpskom jeziku, kao i da su institucije uglavnom nezainteresovane da im omoguće pristup tim uslugama.\n"Kosovska skupština je izdvojena kao telo koje neprestano krši zakon o upotrebi jezika. Kancelarija predsednika je u prošlosti predstavljala pozitivan primer institucije koja poštuje pravo na upotrebu jezika", rekao je Dimitrijević.\nNaveo je i kao veliki problem ostvarivanje imovinskih prava, kao i to što javne institucije nisu tehnički opremljene za potpuno poštovanje prava na jezik.\nDimitrijević je naveo da građani uglavnom imaju pozitivna iskustva u slučajevima kada su se obratili ombudsmanu i da su od te institucije dobili adekvatnu pomoć i podršku.\nKaže da građani često ne poznaju zakon i nisu im poznati mehanizmi koje imaju na raspolaganju za zaštitu svojih prava i nisu spremni da se o njima informišu.\n"Primećeno je da su mladi pasivni kad je u pitanju borba za prava zajednice, a tako je opisana i zajednica kosovskih Srba, jer ima slučajeva kada su potpuno nezainteresovani da isteraju pravdu i da se bore za svoja prava, što je još jedan od nalaza istraživanja", rekao je Dimtrijević.\nBrojni su, kaže, primeri drastičnog kršenja zakona, a ispitanici su naglasili činjenicu da institucije nemaju kapaciteta da implementiraju zakone, posebno zakon o upotrebi jezika.\nNaveo je da većina ispitanika smatra da su problemi rešivi, ali da nema političke volje ni kod kosovskih Albanaca, ni kod kosovskih Srba da se njima bave i da ih sistemski reše.\nMeđu preporukama koje su istraživači dali su, kaže Dimitrijević, ažuriranje podataka na sajtovima institucija na srpskom jeziku i ostvarivanje bolje veze između medija na srpskom jeziku i institucija vlasti.\nŠef kancelarije za prakticne politike NVO AKTIV Kejleb Vau rekao je da su prava nevećinskih zajednica na Kosovu obimna, ali da je pitanje koliko se ona sprovode u praksi i do koje mere pripadnici srpske zajednice veruju da su im prava zaštićena u svakodnevnoj institucionalnoj praksi.\n"Rezultati istraživanja bili su mešoviti. Ustanovili smo da postoji nedostatak poverenja ne samo prema institucijama, već i mogućnosti i sposobnosti političkih predstavnika bez obzira na njihovu nacionalnost da artikulišu i zaštite interese zajednice", rekao je Vau.\nProfesor na prištinskom univerzitetu na Katedri za preventivnu medicinu, higijenu i ekologiju Aleksandar Ćorac kaže da su svi zakoni na Kosovu samo dokument i da oni nisu usvojeni kao želja i volja albanske većine, nego kao pritisak međunarodnog faktora.\nistraživanje NVO Aktiv Darko Dimitrijević institucije Srbi na Kosovu\nSpahiu: Ljude iz institucija koje ne mogu da funcionišu na severu treba otpustiti


Početna Vijesti BiH Vlada FBiH utvrdila Nacrt zakona o zabrani pušenja, kazne i do 15.000...\nVlada Federacije BiH je na današnjoj sjednici održanoj u Mostaru utvrdila Nacrt zakona o kontroli i ograničenoj upotrebi duhana, duhanskih i ostalih proizvoda za pušenje.\n“U cilju zaštite i unapređenja zdravlja stanovništva, ovaj zakon zabranjuje upotrebu svih duhanskih proizvoda za pušenje u svim zatvorenim javnim prostorima, na javnim skupovima, radnim mjestima i u javnom prijevozu te u privatnim sredstvima prijevoza u kojim se nalaze maloljetne osobe”, stoji u kratkom saopćenju Vlade Federacije Bosne i Hercegovine.\nPušenje je najraširenija bolest ovisnosti u Federaciji BiH, a prema istraživanjima koja je 2012. godine obavio Zavod za javno zdravstvo FBiH, blizu 44 posto građana BiH se ubraja u pušače. Iz Zavoda je naglašeno kako blizu 13 posto pušača u BiH čine školska djeca.\n“Provedbu zabrane pušenja obvezni su osigurati vlasnik i korisnik prostora, kao i drugih mjesta u kojima je pušenje zabranjeno. U tim prostorima moraju biti postavljene vizualne informacije koje se sastoje od grafičkog znaka zabrane pušenja i teksta koji glasi: ‘Zabranjeno pušenje’, kao i informacije o načinu prijavljivanja i sankcioniranju. U slučaju da osoba ne poštuje zabranu pušenja, vlasnik, odnosno korisnik prostora ili mjesta u kojem je pušenje zabranjeno, dužan je osobu opomenuti, uskratiti joj uslugu ili zatražiti da napusti prostor. Ukoliko osoba to ne ispoštuje, vlasnik, odnosno korisnik prostora ili mjesta u kojem je pušenje zabranjeno, dužan je kontaktirati nadležni organ.\nKao izuzetak, pušenje je dozvoljeno za pacijente u službama i odjelima za zaštitu mentalnog zdravlja u zdravstvenim i drugim ustanovama koje pružaju usluge socijalne njege mentalno oboljelim osobama, kao i u ustanovama namijenjenim za izdržavanje kazne, ako i kada mogu biti uspostavljene posebne prostorije za pušenje odvojene od nepušačke zone i ako medicinske i psihološke indikacije ukazuju na potrebu pacijenta za pušenjem”, piše između ostalog u saopćenju Vlade.\nZakon propisuje zabranu direktnog ili indirektnog oglašavanja, sponzoriranja i na bilo koji način promovisanja duhana, duhanskih i ostalih proizvoda za pušenje. Oni ne smiju biti postavljeni ili vidljivi u trgovinskim objektima, osim prilikom same prodaje, ni izloženi u komercijalnu svrhu na nekom drugom mjestu.\nPrethodni članakNakon bojkota poslanika iz RS-a otkazana sjednica Predstavničkog doma\nSljedeći članakPodaci o zaposlenim državljanima BiH u Sloveniji i Njemačkoj


Loznica je kao i dobar deo Srbije bila pogođena rekordnom kišom koja je potopila celo područije. Poplavljeno je 5.000 domaćinstava i ugroženo oko 20 hiljada ljudi. Evakuisano je i zbrinuto oko 100 lica dok je oko 2.000 građana privremeno smešteno kod rodbine i prijatelja, a pod vodom se našlo 2.000 hektara poljoprivrednog zemljišta. Šteta, koja je prema prvim procenama bila oko 1,6 milijardi dinara, najvidljivija je na infrastrukturi, putevima, mostovima, objektima za stanovanje i u poljoprivredi.\nU takvoj kriznoj sitaciji je veoma važna dobra koordinacija nadležnih službi, a pomoć su osim građana dali i članovi organizacija civilnog društva.\n“Za ovaj posao bili su potrebni stručni ljudi i nekoliko obrazovanih i motivisanih saradnika se prijavio pa smo uz zdravstvene radnike Doma zdravlja u utorak 20.maja krenuli u posao asanacije terena i dezinfekcije”, rekla je Nada Đurić iz organizacije „Iskra“.\nBroj obuhvaćenih domaćinstava se povećavao kako je odmicalo vreme i sticalo se iskustvo. Za četiri dana je obuhvaćeno 17 naselja sa preko 400 domaćinstava u grupama gde su učestvovali aktivisti i volonteri „Iskre“.\n“Građani su bili veoma zahvalni što se dezinfekcija obavlja brzo i efikasno, dok su stručni voloteri pomagali i davali savete o ponašanju u ovoj situaciji.”\nNada Đurić ističe da su gradske vlasti bile otvorene za sve vrste saradnje sa svima koji iskažu želju da pomognu, ali ne samo sada, nego od ranije.\n“Organizacije civilnog društva učestvuju u kreiranju svih strateških dokumenta, lokalnih akcionih planova i pozivaju nas na sastanke sa potencijalnim donatorima, ministarstvima ili fondovima. Nadamo se da će tako ostati i na dalje.”\nZahvaljujemo se CRTA-i što je sastavila i podelila priče organizacija koje smo podržali. - See more at: http://www.tragfondacija.org/pages/posts/trstenik-ndash-solidarnost-na-delu-1472.php#sthash.WaM5CcNi.dpuf


Stojaković solidan uprkos porazu Nju Orleansa | Glas javnosti\nPočetna > Sport > Stojaković solidan uprkos porazu Nju Orleansa\nNJUJORK - Košarkaši Dalasa pobedili su u noći između ponedeljka i utorka Nju Orleans sa 98:95 i naneli mu prvi poraz u sezoni.\nNajzaslužniji za pobedu Dalasa bio je Džejson Teri sa 26 poena. On je u poslednjoj četvrtini imao šut od 4/5, a 34,9 sekundi pre kraja utakmice pogodio je "dvojku" za pobedu.\nU četvrtoj uzastopnoj pobedi Dalasa istakao se Dirk Novicki sa 25 poena i 10 skokova, a Džejson Kid dodao je 16, uz osam skokova i šest asistencija. Maveriksi su u poslednjoj četvrtini postigli 29 poena, od čega su 27 ubacili Teri, Novicki i Kid.\nU ekipi Nju Orleansa, koja je imala najbolji start u klupskoj istoriji od prvih osam pobeda u ligi, najefikasniji je bio Kris Pol sa 22 poena, a dobru partiju pružio je srpski košarkaš Predrag Stojaković sa 17 poena.\nKošarkaši Oklahome pobedili su u Solt Lejk Sitiju Jutu sa 115:108 i prekinuli niz "džezera" od pet pobeda. Najbolji u gostujućem timu, koji je nadoknadio zaostatak od 12 poena, bio je Kevin Durant sa 30 poena, a Rasel Vestbruk i Serž Ibaka dodali su po 22. U timu Jute Deron Vilijams je završio utakmicu sa 31 poenom i 11 asistencija. On je pogodio prvih šest šuteva na meču.\nOklahoma je pogodila 33 od 34 slobdona bacanja, uključujući 10 uzastopnih u poslednjoj četvrtini. Juta se 12 sekundi pre kraja primakla na tri poena, ali je Durant doneo pobedu svom timu sa četiri uzastopna poena sa penala.\nŠarlot je pobedio Minesotu sa 113:110 i ostvario prvu ovosezonsku pobedu na svom terenu. Bobketsi su dva minuta pre kraja gubili sa 107:99, ali su ih pobede predvodili Stiven Džekson i Džerard Valas, koji su završili utakmicu sa po 26 poena.\nPobedu je potvrdio Valas, 31,6 sekundi pre kraja, poenima sa linije za slobodna bacanja.\nU timu Minesote Majkl Bizli postigao je 28 poena, ali je u završnici izgubio dve važne lopte. Srpski košarkaš Darko Miličić istakao se sa 13 poena, 12 skokova i pet asistencija.\nKošarkaši Golden Stejta pobedili su Detroit sa 101:97 i ostali neporaženi na svom terenu, uprkos tome što su umalo prokockali prednost od 32 poena na poluvremenu.\nNajefikasniji u ekipi Golden Stejta, koji je zabeležio petu uzastopnu pobedu na svom terenu, bio je Monta Elis sa 27 poena, od kojih je 24 postigao u prvom poluvremenu, Stiven Kari dodao je 21, a srpski košarkaš Vladimir Radmanović četiri poena uz četiri asistencije i dva skoka.\nU poraženom timu, koji je 14 sekundi pre kraja došao na 98:96, Čarli Vilanueva bio je najefikasniji sa 18 poena.\nU ostalim utakmicama Orlando je pobedio Memfis sa 89:72, Finiks je bio bolji od Denvera sa 100:94, a Nju Džersi od Los Anđeles Klipersa sa 110:96.


RTCG - Radio Televizija Crne Gore - Nacionalni javni servis :: Svijet :: Dems novi predsjednik Parlamentarne skupštine SE\nBEZ GLASANJA 27. 01. 2020. 18:32 >> 18:49 0\nBelgijanac Hendrik Dems izabran je za novog predsjednika Parlamentarne skupštine Savjeta Evrope, saopštila je ta organizacija.\nDems, jedini kandidat za nasljednika Lilijan Mori-Paskije, naimenovan je bez glasanja na početku plenarnog zimskog zasijedanja Parlamentarne skupštine Savjeta Evrope. Njegov mandat traje godinu i može da se obnovi.\n"Volio bih da se usredsrijedim na jedinstvo našeg Savjeta Evrope, braneći i poštujući vrijednosti Evropske konvencije za ljudska prava, a to su demokratija, vladavina prava i ljudska prava", rekao je Dems i dodao da će staviti akcenat i na borbu protiv klimatskih promjena.\nParlamentarna skupština Savjeta Evrope izdaje preporuke i savjetodavno je tijelo čije rezolucije nijesu obavezujuće. Tu skupštinu čine delegacije 47 zemalja članica Savjeta Evrope.


09.09.2010. - Predsjednik RS posjetio Kozarsku Dubicu\nPredsjednik Republike Srpske Rajko Kuzmanović izjavio je danas da je Kozarska Dubica izuzetno perspektivna opština u kojoj postoje dobri programi koji se dobro realizuju.\n"Razgovarali smo danas o komunalnim pitanjima, jer je opština Kozarska Dubica uspjela da skoro u svakom selu izgradi put, osvjetljenje i realizuje druge važne projekte", rekao je Kuzmanović nakon sastanka sa rukovodstvom ove opštine.\nKuzmanović je istakao da je posebno interesantno to što Dubica ima nekoliko privrednih kapaciteta koji su veoma dobri i vodeći ne samo u Srpskoj nego i znatno šire, naglasivši među njima preduzeće "Hemijska prerada kukuruza", kompaniju "Zepter International" i mljekarsku industriju "Mlijekoprodukt", čije pogone je obišao u pratnji saradnika.\n"Mislim da naša javnost ne zna, a treba da zna da je ova fabrika mlijeka jedna od najmodernijih tehnološki opremljenih u regionu bivše Jugoslavije, a nije malo ako kažem da su me upoznali da postoji dnevna proizvodnja od oko 150 tona mlijeka", istako je Kuzmanović.\nOn je dodao da je proizvodnja takvog kapaciteta veoma značajna, kao sa tržišnog aspekta, tako i sa aspekta proizvođača mlijeka.\n"Tržište je obezbjeđeno, dok mnogi naši farmeri i zemljoradnici sa ovog područja isporučuju mlijeko i to ne samo sa ovog područja već od Šipova, pa do Kostajnice i drugih opština. Dubica u tome zaista prednjači", procijenio je Kuzmanović.\nOn je dodao da ova opština prednjači i u tome što ima svoje istorijski značajne korijene, a prije svih ostalih Spomen-područje Donja Gradina.\n"Projekat izgradnje tog Spomen-područja je već gotov i Vlada RS nosi taj projekat. Već je gotov i projekat filma koji će se raditi, tako da će to Spomen-područje biti ne samo poznato po jadu i muci koja se desila, već po našoj brizi o tome veličanstvenom stratištu", najavio je Kuzmanović.\nNačelnik opštine Kozarska Dubica Nino Jauz zahvalio je predsjedniku Srpske na pažnji koju je ukazao toj opštini i zalaganju za uređenje Spomen-područje Donja Gradina koje se nalazi na području opštine Kozarska Dubica.\n"Sada se došlo u fazu usvajanja idejnog projekta kako bi već naredne godine počeli konkreteni radovi na uređenju Spomen-područja", rekao je Jauz i naglasio veliki značaj Donje Gradine za RS i srpski narod u cjelini jer predstavlja stravično svjedočanstvo o zločinima Nezavisne države Hrvatske nad nedužnim stanovništvom.\nOn je potvrdio da je predsjednik RS dao čvrstu podršku projektu formiranja poslovne zone u Kozarskoj Dubici i drugim projektima koji imaju za cilj jačanje privrede, smanjenja nezaposlenosti i infrastrukturno uređenje, posebno seoskih sredina.


KRALJEVO - Sanitarna inspekcija traga za proizvođačem vekne hleba u kojoj je jedna Kraljevčanka pronašla ostatke miša. Hleb je bio upakovan u papirnu kesu „Pekarstva“, najvećeg gradskog snabdevača, pa su inspektori hitno obavili vanrednu kontrolu u ovom preduzeću i ustanovili da hleb ne potiče iz te fabrike.\nNalazi su pokazali da nema indicija da u proizvodnim pogonima ima glodara, ali je kontrola ustanovila da hleb koji se našao u kesi „Pekarstva“ uopšte nije ispečen u ovoj firmi, već je na putu do potrošača najverovatnije poturen u konkurentsku ambalažu.\n- Zvanično mogu da vam kažem da je naša sugrađanka, čije ime zbog istrage koja još traje, ali i zbog zaštite potrošača koji prijavljuju nepravilnosti, neću da saopštim, u inspekciju donela više od polovine vekne hleba koju je pazarila u radnji u centru grada u kojoj je našla ostatke miša. Vekna je bila upakovana u papirnu kesu koja je ukazivala na to da potiče iz najveće gradske pekare i shodno tome naložen je vanredni sanitarni pregled - rekla nam je juče Ljiljana Milošević, načelnica sanitarne inspekcije u Kraljevu.\nPo njenim rečima, kontrola u pogonima ove firme koja sa više od 70 odsto snabdeva Kraljevo hlebom nije pronašla nijedan trag koji bi ukazivao na to da tu ima glodara.\n- Čim smo, međutim, njihovim tehnolozima pokazali spornu veknu odmah su reagovali sa primedbom da na njoj nema karakterističnog pečata u vidu tačkica, koji je morao da bude vidljiv jer se radi o komadu većem od polovine. Uz to i tekstura i sastav čak i golim okom ne odgovaraju kvalitetu - kaže načelnica sanitarne inspekcije.\nKako je kesa „Pekarstva“ dospela na spornu veknu znaće se u narednih nekoliko dana kada inspektori završe posao kontrole u radnji i analizu vekne. Aleksandar Milosavljević, vlasnik „Pekarstva“, odbio je da komentariše otkrivanje miša u vekni koja je bila upakovana u ambalažu njegove pekare.\nKraljevo, uz „Pekarstvo“, bivšu državnu, a sada najveću privatnu pekaru, hlebom snabdeva i desetak manjih i većih pekara iz grada, ali hleb stiže i iz Čačka. Cene iznose od 29 dinara, koliko košta vekna koju isporučuju Čačani, do 35 dinara za veknu belog hleba iz najveće kraljevačke pekare.


Geografska analiza prodajnih rezultata Daimlera u 2018. - Auto Republika\nMercedes-Benz je u poslednji ovogodišnji kvartal ušao trijumfalnom objavom: postavljen je novi prodajni rekord, a oktobar mesec je najbolji mesec u komercijalnoj istoriji marke.\nNemačka kompanija je prodala 201.223 automobila prethodnog meseca na globalnom nivou, od čega se 190.021 jedinica odnosi na marku Mercedes-Benz, a što je za 3,9% više u odnosu na isti mesec 2017. godine.\nNa taj način, Mercedes je zadržao lidersku poziciju u segmentu luksuznih vozila, na ključnim tržištima, kao što su sledeća: Nemačka, Francuska, Italija, Španija, Švajcarska, Portugalija, Južna Koreja, Japan, Australija, Kanada i SAD. Od januara do oktobra, Mercedes-Benz je isporučio 1.905.108 četvorotočkaša (+0,3%).\nKina je takođe bila najveće prodajno tržište prošlog meseca za Mercedes. Prodajne brojke su uvećane za 9,2% na 50.231 jedinicu. U prvih deset ovogodišnjih meseci, Mercedes-Benz je isporučio 550.938 vozila kineskim kupcima – više nego ikada u istoriji, kada se sagledavaju desetomesečni podaci jedne godine (+12,7%).\nU Severnoj Americi, broj novoregistrovanih vozila je pao za 4%, na 32.778 jedinicia (od čega se na SAD odnosi 27.537 primeraka). U prvih deset ovogodišnjih meseci, ukupno je isporučeno 304.722 primerka, uz pad prodaje od 5,8% u takozvanoj NAFTA regiji.\nU Evropi, Mercedes-Benz je uvećao oktobarske prodajne brojke u odnosu na prošlu godinu, pa je tako plasirao 79.994 vozila, tokom prošlog meseca, uz rast od 3,9%. Od početka godine, ukupno je prodato 768.950 jedinica na Starom kontinentu (-3,9%).\nOve godine predstavljeni hedžbek, Mercedes-Benz A klase je uvećao prodaju za 20%, uz porast prodaje od 86% na domaćem tržištu, uprkos oktobarskom padu prodaje u Nemačkoj, u iznosu od 16,7%. Sveukupna prodaja kompaktnih modela trokrake zvezde je iznosila više od 54.500 vozila (A klasa, B klasa, CLA, CLA Shooting Brake i GLA), što predstavlja rast na globalnom nivou od (+8,1%).\nSUV je, saglasno očekivanjima, najpopularniji segment i u gami Mercedesa. Ukupno je tokom oktobra prodato 68.000 krosovera. Čak polovina ovog broja se odnosi na model€ GLC / GLC kupe.\nProdaja vozila marke Smart, takođe je porasla u oktobru za 3,0%, ali je na nivou prvih deset meseci ove godine, pala za 3,5%.\nSveukupno, do zaključno sa 31. oktobrom, Daimler je prodao ukupno 2.012.694 vozila, uz pad prodaje od početka godine, “samo” na američkom i evropskom tržištu.\ntags: daimler luksuzni segment Mercedes-Benz premijum prodajni rezultati Smart\nprevious I Toyota planira gašenje ponude putničkih automobila?\nnext Mazda povlači 640.000 vozila zbog problema sa dizel motorom


Značajan jubilej srpskog novinarstva: 72 godine kosovskog glasila Jedinstvo – Balkanekspresrb.rs\nDirektor Ustanove “Panorama” u okviru koje izlazi list “Jedinstvo” Svetozar Vlahović, istakao je da je svako od sadašnjihh i bivših novinara ugradio sebe u ovaj list , a da je njegova želja da i srpski narod na Kosovu i Metohiji kao i list “Jedinstvo”, koji deli njegovu sudbinu ,ima mnogo bolji položaj na Kosovu i Metohiji jer su oni tu na svome. “Mi nikada nećemo napustiti ove naše prostore , jer su upravo ovi prostori osnov svega što se u srpstvu događa. ” – kazao je Vlahović\nPevale su se stare kosovske pesme\nSALA Hotela BB u Kosovskoj Mitrovici bila je premala da primi sve prijatelje lista “Jedinstvo” pristiglih iz svih krajeva Kosova i Metohije, ali i raseljene Srbe da obeleže rođendan ovog kosovsko- metohijskog nedeljnika. To je bio jedinstveni okup Srba oko svog lista. I, svi su saglasni u jednom da je nemerljiv značaj lista “Jedinstvo” za Srbe na Kosovu i Metohiji. “Jedinstvo” iako proterano iz Prištine 1999. godine zajedno sa svojim narodom uspešno odoleva svim iskušenjima i žilavo se bori sa opstanak.\nU prigodnom programu sa muzičkom numerom pevačke grupe KUD “Kopaonik” iz Leposavića počelo je obeležavanje 72. godišnjice postojanja jedinog pisanog glasila na srpskom jeziku na Kosovu i Metohiji.\nObraćajući se prisutnim odgovorni urednik lista “Jedinstvo” Rada Komazec između ostalog je kazala da “Jedinstvo nije samo informator , već svedok i tumač sveukupnog životnog pulsiranja Srba na Kosovu i Metohiji.\nGost: Nino Brajević\nTorta: Rada Komazec i Nino Brajević\n“Iako je kod nas kao i u svetu u trendu senzacionalizam, Jedinstvo je u velikoj meri uspevalo da ostane list koji nije težio senzacijama i očuvao identitet ozbiljne informativne novine. Naša novina ni danas a ni gotovo nikada u višedecenijskom postojanju nije izlazila iz sfere objektivne stvarnosti , držeći se visokih kriterijuma novinarske etike i sopstvene principijelnosti. Potrudićemo se da takva opredeljenja koja predstavljaju visoke standarde informisanja u iščitavanju život i aktuelnih tema u našoj pokrajini i celoj Srbiji u narednim godinama budu na još višem nivou” – rekla je urednica Rada Komazec\nDirektor Ustanove “Panorama” u okviru koje izlazi list “Jedinstvo” Svetozar Vlahović, istakao je da je svako od sadašnjihh i bivših novinara ugradio sebe u ovaj list , a da je njegova želja da i srpski narod na Kosovu i Metohiji kao i list “Jedinstvo”, koji deli njegovu sudbinu ,ima mnogo bolji položaj na Kosovu i Metohiji jer su oni tu na svome.\ngosti iz svih krajeva Srbije\n“Mi nikada nećemo napustiti ove naše prostore , jer su upravo ovi prostori osnov svega što se u srpstvu događa. ” – kazao je Vlahović\nOn je naglasio da “Jedinstvo” neguje već 72 godine srpski jezik i ćirilično pismo i da će tu misiju\ndirektor Panorame: Cveta Vlahović\nnastaviti u budućnosti.\nProslavi Dana “Jedinstva” prisustvovao je novoimenovani državni sekretar u Ministarstvu kulture Nino Brajović. On je istakao da će Ministarstvo kulture biti iskreni saveznik “Jedinstva” jer je kako kaže ogroman značaj “Jedinstva” u sferi informisanja srpskog naroda na KiM.\n“Jedinstvo ” je kolevka srpske pisane medijske reči, ne samo na Kosovu i Metohiji , nego i u ovom delu južne Srbije, a to je posebno važno jer je naša kulturna i politička istorija , istorija našeg privrednog razvoja i istorija naših nevolja , nemoguća ako nemamo jedinstvo. Zamislite koliko bismo bili siromašniji da nemamo stotine brojeva “Jedinsztva” u kojima je jedinstvena hronika svega onoga što se dešavalo i dešava na ovim prostorima – reakao je Nino Brajović.\nNeizostavno, svake godine rođendanu “Jedinstva” prisustvuje o Mirko Krlić, narodni poslanik i član Odbora za kulturu i informisanje i Odbora za Kosovo i Metohiju u Skupštini Republike Srbije.\nObraćajući se prisutnim Krlić je rekao da je “Jedinstvo” jedina novina koja nema čitaoce već ima uz sebe ceo narod. On je istakao da mu je najveća čast to što mu je direktor Vlahović dodelio titulu prijatelja “Jedinstva”.\nPredsednik Odbora za pomoć Srbima na Kosovu i Metohiji iz Banja Luke Milorad Arlov uručio je zahvalnicu listu “Jedinstvo” na svemu što čini na spajanji dece i naroda Kosova i Metohije i Republike Srpske.\nodgovorna urednica: Rada Komazec\nOvogodišnja nagrada “Jedinstva” Mirko Čupić ustanovljena u znak sećanja na život i značajno delo preminulog novinara “Jedinstva” Mirka Čupića dobila je novinarka RTV centra u Gračanici Jasmina Stojković.\nA da “Jedinstvo” čuva tradiciju pokazalo se i ovaj put nezaboravljajući one koji su doprineli razvoju ove novine. Zahvalnicu za dugogodišnji rad i doprinos napretku “Jedinstva” dobili su Radoslav Zlatanović, Petar Sarić, Jordan Ristić, Petar Jakšić, Giljšen Reufi- Prlinčević i Nikola Sarić.(FotoBERB)♦\nAleksandar Vučić na konferenciji o suzbijanju sive ekonomije


Nove žrtve u Avganistanu, Obama sazvao sastanak bezbednosnog tima\nČetiri američka i osam avganistanskih vojnika poginuli su u napadima na jugu i istoku Avganistana, saopštile su međunarodne bezbjednosne snage.\nJedan američki vojnik poginuo je u današnjoj eskploziji bombe na istoku zemlje, dok su trojica stradala u jučerašnjim oružanim i bombaškim napadima na jugu. Avganistanski vojnici, prema navodima zvaničnika, poginuli su juče u napadima u pokrajinama Helmand i Kandahar.\nPredsjednik Barak Obama u međuvremenu je za danas sazvao sastanak nacionalnog bezbjednosnog tima, dok se priprema da donese odluku o eventualnom slanju većeg broja vojnika u Avganistan. Sastanku će, između ostalih, prisustvovati potpredsjednik SAD Džo Bajden, sekretar za odbranu Robert Gejts i državna sekretarka Hilari Klinton.\nKlinton je danas kazala je da je Obamina administracija otvorena prema ideji da avganistanska vlada počne mirovne pregovore sa Talibanom, naglašavajući međutim da bi avganistanske vlasti trebalo da budu oprezne u pogledu tog pitanja. Državna sekretarka je\nnaglasila da su zvaničnici dve države razgovarali o reintegraciji Talibana koji se odriču nasilja i svih veza sa Al Kaidom.Takođe je naglasila da bilo kakvi budući pregovori moraju da sadrže, kako se izrazila, istinske standarde, u pogledu kojih bi dve strane trebalo prethodno da postignu dogovor.


Gvozdenović pred izbore pomagao turizam\nNalazite se ovdje:Početna»Istraživačke priče»Gvozdenović pred izbore pomagao turizam\nIstraživačke priče, Istraživačke priče - Izbori 2016., Izbori, Izbori 2016 21/12/2016\nKomisija za kontrolu državne pomoći je u finišu izborne kampanje proteklih parlamentarnih izbora ekspresno odobrila subvencije za kredite u turizmu i ugostiteljstvu, koji se realizuju posredstvom Investiciono razvojnog fonda (IRF), pokazuje dokumentacija koja je u posjedu Istraživačkog centra MANS-a i lista „Vijesti“.\nKomisija je desetak dana prije održavanja parlamentarnih izbora, odnosno 7. oktobra ove godine, odobrila subvencioniranje kamatne stope na kredite odobrene privrednim društvima i preduzetnicima iz oblasti turizma i ugostiteljstva, a na zahtjev Ministarstva održivog razvoja i turizma, na čijem čelu je tada bio Branimir Gvozdenović.\nMinistarstvo je svega dva dana ranije, tj 5. oktobra tražilo ocjenu usklađenosti subvencija kamatne stope na kredite u oblasti turizma, a koje je ranije privrednicima odobrio IRF. Tako je u predvečerje parlamentarnih izbora, koji su održani 16. oktobra, odobrena manja kamata u 2016. godini za kredite u ovoj oblasti.\nPrema zvaničnim dokumentima, za subvencije kamata u 2016. Ministarstvo je opredijelilo 50.000 eura. Da bi dobili niže kamate, privrednici je trebalo da imaju odobren kredit IRF-a tokom 2016. i to za projekte koji podrazumijevaju adaptaciju objekata sa tri i manje zvjezdica u cilju unapređenja ponude do nivoa četiri ili pet zvjezdica, odnosno za izgradnju ugostiteljskih objekata nivoa četiri ili pet zvjezdica.\nU dokumentima se navodi da je “svrha programa podrška kroz unapređenje postojećih i otvaranje novih malih i srednjih privrednih društava i pomoći preduzetnicima iz oblasti turizma i ugostiteljstva kroz subvenciju kamatnih stopa za njihova zaduženja”.\n“Time bi se unaprijedila turistička ponuda i uslovi za povećanje broja radnih mjesta i ukupnih prihoda u turizmu”, navodi se u dokumentima Komisije za kontrolu državne pomoći.\nIz Ministarstva odbacuju mogućnost da se radi o političkom uticaju u izborne svrhe. Navode da je Vlada informaciju o nižoj kamati verifikovala tek 11. novembra: ”Dakle, javni poziv nije mogao biti raspisan prije verifikacije na sjednici Vlade”, navodi se u zvaničnom odgovoru Ministarstva.\nIstraživački centar MANS-a i list „Vijesti“ ranije su objavili da je Vlada Crne Gore 16 dana nakon što su raspisani parlamentarni izbori, donijela odluku kojom je odobrila isplatu sredstava za šest kompanija u iznosu od blizu dva miliona eura, a čiji je cilj podsticanje direktnih investicija i zapošljavanje. Isplata trećine tog novca planirana je u 2016., a odobreni projekti predviđaju zapošljavanje 157 osoba do kraja ove godine.\nPored toga, nakon raspisivanja izbora, odnosno u avgustu i septembru, Vlada je aktivirala dva projekta finansijske podrške preduzetnicima i malim i srednjim preduzećima koji se fokusiraju na modernizaciju poslovanja i povećanje zapošljavanja u ukupnom iznosu od 130.000 eura.\nI Program razvoja klastera, vrijedan 50.000 eura, je u izbornoj 2016. znatno proširen, pa se državna pomoć, pored privrednih društava, prvi put mogla dodijeliti i nevladinim organizacijama. Pomoć klasterima omogućava nabavku proizvodne opreme, dok se oni obavezuju na nova zapošljavanja.\nBranimir Gvozdenović Investiciono razvojni fond IRF Komisija za kontrolu državne pomoći Ministarstvo održivog razvoja i turizma MORT Program razvoja klastera Vlada Crne Gore Zakon o finansiranju političkih subjekata i izbornih kampanja\nPredhodni članakDržavne firme krile troškove pred izbore\nSlijedeći članak Uoči izbora povoljniji krediti


Izgorela šivara u naselju Avenija - Ozonpress :: internet portal\nU čačanskom naselju Avenija, u ulici Miroljuba Matijevića jutros je izbio požar u kojem je izgoreo objekat u kome se nalazila šivara, potvrdio je komandir vatrogasne jedinice u Čačku Mladen Ristanović.\n„Dojavu o požaru smo dobili oko 8:45. Brzo smo stigli na lice mesta sa šest vozila i 15 vatrogasaca. U potpunosti je izgorelo je oko 100 do 150 metara kvadratnih, mi smo još uvek na licu mesta i gasimo požar“, kaže Ristanović.\nInače u požaru koji je izbio u šivari, lakše je povređen vlasnik objekta koji je sa radnicima pokušao da izgasi požar, potvrdio je medijima načelnik Odeljenja za vanredne situacije Moravičkog okruga Dragiša Broćić. Prema njegovim rečima, požar se brzo širio jer se radi o lako zapaljivom materijalu.\n„On je zajedno sa radnicima pokušao da gasi vatru i tom prilikom je zadobio lakše opekotine. Izgorelo je oko 100 do 150 metara kvadratnih prostora u kojem je proizvodnja jastuka, jorgana, a vatra se brzo širila jer je u pitanju lako zapaljiv materijal“, rekao je Broćić dodajući da će se o uzrocima požara znati više nakon što se izvrši uviđaj.\n– Pričinjena je velika materijalna šteta, to nema sumnje, a šta su uzroci znaćemo nakon istrage, zaključio je načelnik.\nRadi se o objektu koji se nalazi pored stambenog objekta. Radnici su radili u šivari kada je došlo do požara, ali na svu sreću niko nije povređen. Građani sa kojima smo pričali sumnjaju da požar podmetnut, jer je vatra krenula sa spoljne strane objekta.


Beograd posle korone "nazdravljao životu" - TAMO DALEKO\n22. јуна 2021. 22. јуна 2021. Zdravko Elez 250 Views 0 Comments\nTreći po redu Sajam tradicionalne hrane i vina, centralni događaj u okviru sedmodnevnog „Good Food & Wine Festivala“, okupio je više od 80 izlagača iz Srbije i regiona na beogradskom keju Sava Promenada.\nSajam je otvorio zamenik gradonačelnika Beograda Goran Vesić koji je istakao da posle 15 meseci rigoroznih epidemijskih mera Beograd živi ponovo. „Dokaz je i ovaj Sajam ali i činjenica da danas imamo svega 88 osoba zaraženih virusom korona u našem gradu. Poruka za ovo leto je – Beograd ponovo živi.“\nDirektorka Turističke organizacije Vojvodine imala je tri poruke: “Dođite u Vojvodinu i potrošite platu u Banatu”, “uverite se da od Srema bolje nema” i “tu je Bačka i tačka”.\nNa glavnoj bini, na prezentacijama i radionicama, zainteresovani su mogli da prate folklorni nastup KUD „Koreni“ iz Bačke Palanke, nastup operske dive Narodnog pozorišta u Beogradu Marije Nešić Kašćelan I tamburaški orkestar “Kovinski bećari”, koji su posetioce Sajma lagano uveli u noć.\nNaslovna fotografija: Vino Krstašica i vitez vina Miša Ćirić\n← Rajs je dao srce Srbiji, a mi ga izgubili?\n„Одисејеве“ фоке још само у Спорадима →


Zvezda razbila Olimpiju na otvaranju sezone, sa Cedevitom za prvo finale - Admiral Bet SPORT\nZvezda razbila Olimpiju na otvaranju sezone, sa Cedevitom za prvo finale\nNemanja Đorđević Posted on 21. septembra 2018. 22:15 21. septembra 2018. 22:31\nCrvena zvezda plasirala u polufinale Superkupa ABA lige pobedom na Olimpijom iz Ljubljane – 86:60 (20:28, 20:14, 20:9, 20:9).\nŠampion Srbije je u prvom meču u sezoni pokazao deo potencijala koji poseduje, sa gotovo kompletno novim timom, kao i trenerom Milanom Tomićem, a za plasman u prvo ovosezonsko finale igraće sa zagrebačkom Cedevitom.\nMeč u Laktašima počeo je u nešto opuštenijem ritmu, igralo se otvoreno i brzo na obe strane, da bi slovenački sastav prvi stigao do osetnije prednosti. "Zmajčeki" su nastavili da kontrolišu ritam, koristeći greške rivala i veoma dobar šut sa distance, ali se sve promenilo u nastavku.\nCrveno-beli su zaigrali daleko agresivnije, posebno u fazi odbrane, što se može i videti u rezultatima poslednje dve deonice, kada je Olimpija ubacila svega poena 18 poena, da bi prednost tima sa Malog Kalemegdana nastavila nezadrživo da raste do samog kraja.\nBili Beron je sa četiri trojke pokrenuo svoju ekipu, a ubrzo su se priključili i ostali i ishod meča nije ni dolazio u pitanje, iako je Olimpija uspela da neutrališe prvu seriju rivala od 8:0.\nZvezda je apsolutno dominirala u reketu, tako i u skoku, pogodila je i 11 trojki, dok su Slovenci imali čak 18 izgubljenih lopti.\nNekoliko igrača istaklo se u redovima pobednika, a najbolji je bio povratnik Majk Cirbes sa 14 poena i pet uhvaćenih lopti.\nBeron je meč završio sa dva poena manje i četiri asistencije, Stratos Perperoglu i Džo Regland dodali po 11, a američki plej imao je i pet uspešnih dodavanja, dok se istakao i Dušan Ristić ubacivši 10 poena za nešto više od devet minuta na parketu.\nS druge strane, kod Olimpije su najbolji bili Mesiček sa 15, odnosno Begić, koji je meč završio ranije zbog povrede, i Lazić sa po deset.\nPrvo polufinale između Partizana i Budućnosti igra se u subotu od 18 časova, dok će Zvezda i Cedevita na parket od 20.30.\nTagovi : aba superkup, crvena zvezda, olimpija\nLaslo preokretom sa 6:0 do polufinala\nBundesliga: Nula Štutgarta i Dizeldorfa


source.ba | Nacrt budžeta KS za 2020. godinu na dnevnom redu Skupštine 19. novembra\nO Nacrtu budžeta Kantona Sarajevo (KS) za 2020. godinu, kao i Nacrtu zakona o izvršavanju Budžeta za narednu godinu, zastupnici u Skupštini KS izjašnjavat će se na 15. radnoj sjednici, zakazanoj za 19. novembar.\nKomisija za sigurnost Skupštine KS: Od Ministarstva sigurnosti BiH zatražena deportacija migranata!\nNa dnevnom redu ove sjednice, koji je danas utvrdio Kolegij Skupštine, naći će se i Nacrt zakona o Registru finansijskih obaveza u Kantonu Sarajevo.\nInformacija o stanju deponije "Smiljevići", također, je na dnevnom redu.\nSkupština će se izjašnjavati i o Prijedlogu odluke o prihvatanju zaduženja po Ugovoru o zajmu između BiH i Evropske banke za obnovu i razvoj za Projekt „Javni prevoz Sarajevo-Dio 2”, te o Prijedlogu odluke o davanju saglasnosti na izmjene i dopune Finansijskog plana Javne ustanove Služba za zapošljavanje KS Sarajevo za 2019. godinu sa Odlukom o izvršavanju Izmjena i dopuna Finansijskog plana JU Služba za zapošljavanje KS Sarajevo za 2019. godinu.\nPrijedlog odluke kojom se Ministarstvu za boračka pitanja KS daje saglasnost da može pristupiti potpisivanju ugovora imovinsko-pravne prirode, također, je na dnevnom redu ove sjednice.\nRadi se Ugovoru o kupoprodaji nekretnine između „Fonda KS o za izgradnju stanova za članove porodica šehida i poginulih boraca, ratnih vojnih invalida, demobilisane borce i prognane osobe“, kao prodavca i Ministarstva za boračka pitanja KS, kao kupca, kojim se kupuje jedan stan u stambenom objektu B1-A u Vogošći, naselje Rosulje, u vlasništvo KS za dodjelu na korištenje pripadnicima boračke populacije, sa obavezom Ministarstva za boračka pitanja od 87.891,05 KM.\nDrugi je Ugovor o udruživanju sredstava za dodjelu stana u vlasništvo između Fonda KS za izgradnju stanova za članove porodica šehida i poginulih boraca, ratnih vojnih invalida, demobilisane borce i prognane osobe kao investitora i Ministarstva za boračka pitanja KS, kao udružioca sredstava, kojim se udružuju sredstva za kupovinu 34 stana u stambenom objektu B1-A u Vogošći, naselje Rosulje, za dodjelu u vlasništvo pripadnicima boračke populacije.\nRadi se o stanovima, ukupne vrijednosti od 2.767.648,65 KM, sa očekivanom obavezom Ministarstva za boračka pitanja od 2.666.508,30 KM i očekivanom obavezom krajnjih korisnika od 101.140,35 KM, a kojim Ministarstvo za boračka pitanja kupuje stanove za dodjelu u vlasništvo ili na korištenje licima iz čl. 40. i 41. Zakona o dopunskim pravima boraca-branitelja BiH na osnovu utvrđenih lista lica kojima se stan dodjeljuje i u okviru sredstava predviđenih Budžetom KS za ovu namjenu, saopćeno je iz Pres-službe KS.\nTagovi: KSSkupstina KSBudzet


Daleko od toga da su predsednički izbori „već završeni“. Nije dobro da se opozicija redukuje samo na radikalno-građansko i „proevropsko“ krilo - to Vučiću odgovara, a ni strancima nije mrsko | Politički život\nPočetna strana > Rubrike > Politički život > Daleko od toga da su predsednički izbori „već završeni“. Nije dobro da se opozicija redukuje samo na radikalno-građansko i „proevropsko“ krilo - to Vučiću odgovara, a ni strancima nije mrsko\nJa sam stari i dugogodišnji zagovornik nastupa u jednoj koloni. I mnogo puta sam govorio o prednosti takvog nastupa. Međutim, nakon prošlogodišnjih izbora u Crnoj Gori i uspeha tamošnje opozicije, naglo je porasla popularnost opcije izlaska u nekoliko ideološki homogenijih kolona, koje bi, bar teoretski, mogle da motivišu širi krug birača. Mislim da se tu previđaju specifične razlike između našeg i crnogorskog slučaja. A pre svega to da će režim odmah iskoristiti priliku da dodatno zamuti vodu i lansira bar još nekoliko svojih “opozicionih” lista, što će povećeti ionako već postojeću gužvu na opozicionoj sceni”, kaže u razgovoru za Danas Đorđe Vukadinović, urednik Nove srpske političke misli, odgovarajući na naše pitanje kakve su šanse za grupisanje opozicije u jednoj koloni ili je za nju bolje da ide u više kolona.\nAli mislim da je fokus samo na beogradske izbore, na čemu insistira deo javnosti i političkih aktera, potpuno pogrešan i unapred gubitnički. Stav da se treba posvetiti samo Beogradu jer je ostatak Srbije već ionako izgubljen jeste siguran put da se izgubi i Beograd\nDaleko od toga da mislim da su predsednički izbori već završeni. To da su “predsednički izbori rešeni” poruka je koju smišljeno emituje režim radi demoralizacije opozicionih glasača, a prihvata je i širi i deo opozicione javnosti i tzv. “struke”\nPlašim se da, svesno ili ne, postoji tendencija da se pod “opozicijom” režimu podrazumeva samo tzv. “proevropska” i “građanska” opcija. A rekao bih da takva redukcija odgovara najviše upravo Vučiću, mada ni strancima nije mrska\n(Danas, razgovarala Mirjana R. Milenković)\nMiroslav Stojanović:\tUčešće Nemačke u bombardovanju SR Jugoslavije - Prvi nemački rat posle 1945.


Prihvaćen Nacrt zakona o volontiranju |\nPrihvaćen Nacrt zakona o volontiranju\nPredstavnički dom Parlamenta Federacije BiH /FBiH/ prihvatio je Nacrt zakona o volontiranju i uputio ga u jednomjesečnu javnu raspravu.\nJedna od odredbi ovog dokumenta je priznavanje dugoročnog volontiranja kao radnog iskustva u struci, a predviđene su, takođe, krivične odredbe u slučaju kršenja odredbi zakona, te propisane novčane kazne za postupanje suprotno ovom zakonu.\nPoslanici Predstavničkog doma Parlamenta FBiH odobrili su operativni program ovogodišnjeg rada federalne Vlade.\nProgram je rađen na osnovu plana za mandantni period od 2011. do 2014. godine, te planova rada federalnih ministarstava dostavljenih na obradu federalnom Zavodu za programiranje razvoja.\nProgram se donosi u skladu s Poslovnikom o radu Vlade FBiH i Uredbom o procesu strateškog planiranja, godišnjeg planiranja i izvještavanja.


Žene u SAD pozvane da uzmu slobodan dan i da ne troše novac – Cafe.ba\nOrganizatori januarskog Marša žena pozvali su žene da u srijedu uzmu slobodan dan i ne troše novac kako bi pokazale svoju ekonomsku moć i uticaj na američko društvo.\n“Dan bez žene” (A Day Without a Woman) je prva velika akcija grupe koja je dan nakon inauguracije predsjednika Donalda Trumpa organizovala maršove širom SAD, na kojima su milioni žena izašli na ulice da protestuju zbog mizoginije, nejednakosti i ugnjetavanja.\nIako nije poznato koliko će se žena odazvati tom pozivu, na hiljade ih je pružilo podršku akciji.\nAkcija se poklapa s Međunarodnim danom žena – 8. martom, a organizatori ističu da žele “stati uz žene širom planete” koje su podržale njihove napore 21. januara organizujući slične proteste u gradovima širom svijeta.\nGlasnogovornica Cassady Findlay istakla je da su organizatori inspirisani nedavnim protestima “Dan bez imigranta”, koji su održani prošlog mjeseca širom SAD. Kako je kazala, cilj akcije je ukazati na uticaj žena na društveno-ekonomski sistem i pokazati kako plaćeni i neplaćeni rad žena održava domaćinstva, zajednice i ekonomije.\n“Pružamo sve ove vrijednosti i održavamo sistem, a ne dobijamo jednaku dobit od toga”, kazala Findlay.


Stigli Žirondinci: ''Naš adut - samopouzdanje!'' - Sportske.net\nStigli Žirondinci: ''Naš adut - samopouzdanje!''\nEkspedicija francuskog Bordoa doputovala je danas u Beograd, gde će sutra uveče odigrati pri meč kvalifikacija za Ligu Evrope protiv Crvene zvezde. Francuzi respektuju Zvezdu, dobro im je poznata istorija našeg kluba, ali su videli i slabu igru protiv Rada u nedelju. Njihov trener nije siguran šta da očekuje posle promene trenera u klubu sa Marakane.\nBordo je prošlog vikenda u prvenstvu Francuske igrao protiv Rena, koji je pre godinu dana eliminisao beogradski klub u istoj fazi takmičenja, i pobedio sa 1:0.\nŽilo je kazao da se kod igrača i članova stručnog štaba Rena nije raspitivao o crveno-belima i da sa njima "nije imao nikakav kontakt".\n"Sada smo mirni, ali ce sutra već biti drugačije. Počinje polako da se oseća tenzija evropskih utakmica. Naš skaut je bio u Beogradu i gledao Zvezdin prvenstveni meč protiv Rada koji su loše odigrali", kazao je trener Bordoa.\n"Imamo mlad tim, koji nema iskustva u evropskim utakmicama i biće teško, medjutim imamo dosta reprezentativaca što nam olakšava tu situaciju. Znamo da je Zvezda klub sa velikom istorijom, biće komplikovano, ali će nam ovo iskustvo dobro doći. Očekujem spontanu utakmicu, moramo dobro da je počnemo", kazao je Karaso.\nPrva utakmica četvrtog kola kvalifikacija za Ligu Evropa između Zvezde i Bordoa igraće se sutra u 21.00 na stadionu u Ljutice Bogdana.


Objavljeno Dec 20, 2020\nAtina Tošić, nasljednica Jelene Karleuše i Duška Tošića, najpraćenija je na društvenim mrežama od sve djece poznatih ličnosti koja su njeni vršnjaci.\nIz nekog razloga mala Atina privlači nevjerovatnu pažnju, pa sa svega 12 godina na Instagramu ima 110.000 pratilaca, a na TikToku 45.000.\nZa nepunih mjesec dana Atina je dobila čak 30.000 novih pratilaca, s obzirom na to da je 23. novembra imala 125.000.\nNovim fotografijama, novogodišnjim, pored luksuzne jelke u porodičnom domu, Atina je oduševila one koji je prate, pa je ta njena objava za 16 sati “skupila” 28.000 lajkova.\nPonosna majka Jelena joj je ostavila tri srca, dok su Atinini vršnjaci su rekli da je prelijepa, te da u takvoj ATM0SFERI izgleda baš kao mala princeza.\nBivša srpska teniserka Jelena Janković (35) i njen partner, doktor Branko Barać, postaće roditelji. Jedna od naših najboljih sportistkinja je u drugom stanju i uskoro će R0DITI devojčicu, saznaje Kurir.\nO privatnom životu Džej Džej veoma malo se zna, a ona se oduvek trudila da što manje detalja o njoj izađe u javnost. Sve donedavno Jelena je uspešno krila EM0TVINI život, međutim, mediji su pre nekoliko meseci saznali da ima novog partnera, uglednog doktora iz Beograda Branka Baraća.\nKako su tada navodili mediji, ona i lekar su se upoznali nakon teniskog turnira održanog u junu u Beogradu. Kada je Novak Đoković saznao da je pozitivan na koronavirus, Jelena, koja je sa njim bila u kontaktu, morala je da se testira.\nTada je u jednoj privatnoj beogradskoj B0LNICI, gde je otišla na pregled, upoznala doktora Baraća i, baš kao na filmu, R0DILE su se simpatije. Dok se lečila od kovida 19, Jankovićeva je ostala u kontaktu sa doktorom, te su počeli da izlaze.\nDa su odmah “kliknuli” i da dobro finkcionišu, potvrdio je izvor, koji je rekao da je Jelena u BLAG0SL0VEN0M stanju i da čeka bebu. On dodaje da nije siguran da li su teniserka i doktor planirali PRIN0VU u ovom periodu ili se to dogodilo slučajno, ali kaže da su oboje srećni što će postati roditelji. Još uvek nije poznato da li i kada će se par venčati, jer je pandemija korona virusa svima P0REMETILA planove.\nKako saznajemo, Jelena i Branko su nakon nekoliko meseci zabavljanja zajedno otputovali na Crnogorsko PRIM0RJE na odmor, a spekuliše se da je ona nedavno sa porodicom otišla u Ameriku, gde imaju kuću.


Benfika dobila dve ogromne ponude, zaradiće 150 miliona?! - Sportske.net\nBenfika dobila dve ogromne ponude, zaradiće 150 miliona?!\nPortuglaski šampion bi ovog leta mogao mnogo da zaradi.\nLisabonski "Orlovi" su ovog leta već zaradili 80 miliona evra. Prodali su Edersona Mančester sitiju, Viktora Lindelofa Junajtedu, Markala Lionu, Muhtara Brondbiju i Danijela Kandejasa Glazgov Rendžersu.\nSada su na pragu da obave makar još jednu prodaju, a mogli bi da inkasiraju još preko 70 miliona evropskih novčanica.\nNaime, na stolu imaju ponude za levog beka Grimalda, kao i za napadača Raula Himeneza.\nNije poznato koji klubovi su poslali ponude, ali se zna da je za Himeneza zainteresovan klub iz Premijer lige, koji je voljan da plati 45 miliona evra za njegove usluge.\nVoljni su da prodaju Himeneza, kako je ponuda i više nego interesantna, a na raspolaganju imaju još tri napadača, Žonasa, Mitroglua i Harisa Šeferovića.\nOvaj 26-godišnji Meksikanac je u sezoni za nama postigao 11 golova u dresu Benfike, ali je nastupio na svega 30 mečeva u svim takmičenjima.\nŠto se tiče Grimalda, ponuda za njega je teška 30 miliona evra, ali u upravi Benfike smatraju da je to premalo.\nGrimalda bi voleli da zadrže i iz sportskih razloga, ali bi možda popustili kada bi neko na njihovu adresu poslao ponudu jaču od 30 miliona evropskih novčanica, kako smatraju da je to malo za njegove kvalitete.\nMladi Španac je odigrao 21 meč, postigao je dva gola i upisao tri asistencije.


Vesti online / Srpski informativni portal / Lepa Brena zabranila Kiju na ovom događaju\nFolk pevačica je pre dve nedelje održala koncert u okviru festivala Mjuzik vik, a zbog nje su organizatori morali da sa spiska učesnika precrtaju pobednicu prve “Zadruge”, piše Informer.\n- Kristina Kockar je trebalo da učestvuje na muzičkom festivalu koji je održan pre dva vikenda na Kopaoniku. Tamo bi se našla rame uz rame sa najvećim zvezdama iz regiona: Željkom Joksimovićem, Lepom Brenom, Milicom Pavlović i "Parnim valjkom". Međutim, uprkos želji ljudi iz organizacije festivala da je dovedu, Kija je otpala sa spiska izvođača, i to upravo zbog folk legende! Brena je bukvalno uslovila organizatore: "Ili ona ili ja", jer smatra da joj je ispod časti deli binu sa devojkom koja se pevanjem bavi tek nekoliko meseci - priča dobro obavešten izvor i dodaje da su nakon intervencije folk zvezde organizatori odustali da angažuju Kockarevu.


MiG-29 Vojske Srbije\n„Ukoliko bi Amerikanci otkrili da je reč o nečem nelegalnom, o podmićivanju ili nepoštovanju međunarodnih normi, oni bi tada reagovali, ali Srbija kao suverena zemlja ima pravo da kupuje naoružanje od druge suverene države, sve dok ta država nije na crnoj listi Ujedinjenih nacija. Dakle, to je vrlo jednostavno - UN je u ovoj oblasti odlučujući akter, ali krajnje otvoreno govoreći, sa predsednikom (Donaldom) Trampom na vlasti, ko može pouzdano reći (znati) šta se može dogoditi.“\nPaul Beaver, nezavisni britanski vojni analitičar, ovako je u razgovoru za Radio Slobodna Evropa reagovao na nedavnu tvrdnju Vuka Jeremića, bivšeg srpskog šefa diplomatije, sada lidera opozicione Narodne stranke, da bi Srbija mogla potpasti pod američke sankcije zbog nabavke ruskog oružja.\nNaime, u autorskom tekstu za dnevnik „Danas“ Jeremić je izneo uverenje da bi nabavka borbenih helikoptera i raketnog sistema od Rusije Srbiju mogla da „košta sankcija od Sjedinjenih Američkih Država“. Konkretizujući taj stav, on je ukazao da je prošle godine u Vašingtonu usvojen Zakon o suprotstavljanju američkim protivnicima kroz sankcije (CAATSA).\nKako objašnjava, pomenuti zakon, osim što potvrđuje već zavedene sankcije Rusiji, Iranu i Severnoj Koreji, predviđa i sankcije svakome ko sa pomenutim državama realizuje „značajnu transakciju“ u vojnom ili obaveštajnom sektoru. Zakon nabraja 36 najznačajnijih ruskih vojnih entiteta, kao i 96 oligarha sa kojima je saradnja zabranjena, piše Jeremić i dodaje da su na toj „crnoj listi“ i oni koji treba da Srbiji izruče oružje.\nJeremić je postavio pitanje da li Srbija treba da strahuje da će njene namere da kupi ruske helikoptere „Mi-35“ i „Pancir S1“ raketni sistem da je svrstaju u tabor američkih protivnika.\nTo pitanje RSE je uputio britanskom vojnom ekspertu Paulu Beaveru:\nGardijan: Prva Trampova glavobolja mogla bi biti bivša Jugoslavija\nDa li raste uticaj Rusije na Balkanu?


Sjednica Vlade Kantona Sarajevo: Izmijenjena osnovica za obračun plaća za sve budžetske korisnike u KS | Ministarstvo finansija Kantona Sarajevo\nSjednica Vlade Kantona Sarajevo: Izmijenjena osnovica za obračun plaća za sve budžetske korisnike u KS\nVlade Kantona Sarajevo je na današnjem nastavku 143. sjednice donijela Zaključak kojim je predložila izmjenu osnovice za obračun plaće za period septembar-decembar 2018. godinu u iznosu od 310 KM za sve korisnike koji primaju plaću iz Budžeta Kantona Sarajevo.\nZadužila je Ministarstvo finansija Kantona Sarajevo da pripremi prijedlog izmjena i dopuna Zakona o izvršenju Budžeta Kantona Sarajevo za 2018. godinu i uputi ga Vladi Kantona Sarajevo na usvajanje, a koja će ga proslijediti u hitnu skupštinsku proceduru.\nVlada KS je istim zaključkom predložila i osnovicu za obračun plaće za 2019. godinu u iznosu od 310 KM za sve korisnike koji primaju plaću iz Budžeta Kantona Sarajevo, izuzev uposlenika u visokom obrazovanju.\nU skladu sa Zakonom o plaćama i naknadama u organima vlasti Federacije Bosne i Hercegovine i kolektivnim ugovorima koji su na snazi, Vlada KS će pozvati reprezentativne sindikate na pregovore radi usaglašavanja osnovice i boda.\nVlada je zadužila ministricu za rad, socijalnu politiku, raseljena lica i izbjeglice KS da o svim tačkama ovog zaključka upozna Ekonomsko-socijalno vijeće KS na prvoj narednoj sjednici.\nOvom prilikom je istaknuto kako je Vlada Kantona Sarajevo sve dodatne zahtjeve Kantonalnog odbora Samostalnog sindikata osnovnog odgoja i obrazovanja FBiH, a koji su iznijeti na posljednjem zajedničkom sastanku, uvrstila u svoj Plan i program za ovu godinu, kao i u nedavno usvojene Pedagoške standarde i normative.\nTakođer je naglašeno da se ulaganje u obrazovanje značajno povećalo u posljednje dvije godine, jer je u ovom periodu u ovu oblast uloženo oko 18 miliona KM.


Šreder u poseti Srbiji: Srbija do 2025. ulazi u Evropsku uniju - Naši u svetu\nŠreder u poseti Srbiji: Srbija do 2025. ulazi u Evropsku uniju\nObjavljeno 20/02/19 u 08:45\nNemačka zastava, Foto/Pixabay\nBEOGRAD – Bivši nemački kancelar Gerhard Šreder izjavio je da je realno da Srbija do 2025. uđe u Evropsku uniju i da je uveren da će Priština morati da ukine takse na srpske proizvode.\n„Mislim da će one biti ukinute i to nije moje lično mišljenje, nego mišljenje Evropske unije i ostalih zemalja da će to morati kad-tad da se učini“, rekao je Šreder u intervjuu za list Blic od srede.\nOn je rekao da će ukidanje taksi omogućiti nastavak dijaloga Beograda i Prištine koji će obezbediti postizanje sporazuma, ali nije želeo da se izjašnjava o vremenskim okvirima kada će sporazum biti postignut.\nUpitan o protestima građana, Šreder je rekao da on ne može da komentariše unutrašnju situaciju u zemlji, ali da građani imaju demokratsko pravo da demonstriraju.\nBiviši kancelarEvroopska unijaSrbijaŠrederTakse\nMeksikanac, očaran srpskim naučnikom, komponovao Teslinu simfoniju


RTCG - Radio Televizija Crne Gore - Nacionalni javni servis :: Rukomet :: Antropometrijsko mjerenje rukometaša\nFAKULTET ZA SPORT 11. 01. 2018. 09:27 >> 08:54 0\nAntropometrijsko mjerenje rukometaša\nFakultet za sport i fizičko vaspitanje Univerziteta Crne Gore nastavio je, u sklopu dijagnostičkog centra kojim raspolaže, sa proširenjem baze rezultata vrhunskih sportista i u 2018. godini. Juče, 10. januara, realizovano je mjerenje muške seniorske rukometne reprezentacije Crne Gore, koja je u Podgorici privodila kraju pripreme za Evropsko prvenstvo koje u petak počinje u Hrvatskoj.\nNaši najbolji rukometaši će se u Zagrebu, u okviru grupe C, sastati sa reprezentacijama Njemačke, Makedonije i Slovenije.\n"Na Fakultetu za sport i fizičko vaspitanje zadovoljni su jer su dan pred put na Evropsko prvenstvo rukometne reprezentacije, obavili detaljnu antropometrijsku procjenu svih relevantnih parametara", navodi se u saopštenju.\n"Mjerenja, kojima je prisustvovao i selektor reprezentacije Dragan Đukić, realizovali su profesori mr Jovan Gardašević i mr Ivan Vasiljević, a stručni štab reprezentacije je dobio uvid u procentualni sadržaj masti u strukturi tijela, procentualne vrijednosti mišićne mase, koštane mase i parametre metabolizma. Osim navedenih parametara, takođe su izmjerene i vrijednosti kožnih nabora na pojedinim segmentima tijela", zaključuje se u saopštenju.


Održana sednica Opštinskog veća VIDEO - Pirot Plus Online\nOdržana sednica Opštinskog veća VIDEO\n22. april 2013. 13:53 Lokalna samouprava Pirot Plus Online\nDanas je održana sednica Opštinskog veća na kojoj je pored Odluke o usvajanju Lokalnog akcionog plana za zapošljavanje opštine Pirot za 2013 godinu formiran Savet za zapošljavanje. Vladan Vasić, predsednik opštine, kaže da će Savet pratiti akcije u ovoj oblasti.\nVasić kaže da su prethodnih godina opredeljena značajna sredstva iz Budžeta za osposboljavnje stručnih lica.\nVećnici su odlučivali o setu odluka vezanim za komunalnu delatnost i zaštitu životne sredine. Usvojene su izmene i dopune Programa korišćenja sredstava za zaštitu i unapredjenje životne sredine Opštine u 2013. godini, kao i izveštaj o korišćenju ovih sredstava u prošloj godini, kaže Vasić.\nVasić kaže da Odlukom o utvrdjivanju naknade za deponovanje komunalnog otpada iz industrije i naknade za deponovanje većih količina otpada u vezi sa posebnim situacijama na Regionalnoj deponiji nije promenjena cena već je uvedena nova za posebnu kategoriju otpada iz industrije.


Beta 14. decembra 2020. 09:55\n„Više se ničemu ne veruje nakon šest meseci laganja. Kon govori o ravnanju krive dok ljudi čekaju ispred ambulanti po deset sati, njih ne interesuje nikakvo zaravnavanje krive. Kada ti gradjani više ne veruju i šef te ne poštuje, a imaš 65 godina, onda ideš u penziju, pa tamo zaravnavaj šta hoćeš“, rekao je Ponoš televiziji Nova S.\nPonoš je naveo da ni predsednik Srbije Aleksandar Vučić više ne uživa poverenje gradjana kada govori o epidemiji, i dodao da se Vučić prvo odlučio da se „krije iza Kona, koji je na početku uživao poverenje, ali da sada narod više ne veruje ni Konu, a stanje se pogoršava i neko mora da odgovara“.\n„Vučić je odlučio da ostavi Kona kome se ne veruje da bi mogao da podeli odgovornost sa nekim. Mogao je i Konu da izmisli ministarstvo za zaravnavanje nečega, kao što je dao Dariji Kisić Tepavčević da bude ministarka jer je dobro odigrala prvo poluvreme“, rekao je Ponoš.\n„Kada je reč o zatvaranju, mora se uraditi analiza dobiti i troškova – zdravlje nacije je najvažnije. Vučića zanimaju samo istraživanja javnog mnjenja, pa su zato u Srbiji zatvorene škole, a otvoreni kafići“, rekao je Ponoš.\nOn je naveo da nije dobro prošao Vučićev pokušaj da šuruje sa Trampovom administracijom iza ledja Evrope, i da će se sada „verovatno morati da sedi na hoklici i u Berlinu“.\nPonoš je naveo da se pojavila informacija da evropski liberali traže da Pokret slobodnih gradjana, koji je njihov partner u Srbiji, bude deo jedinstvenog opozicionog fronta u dijalogu sa vlastima o izbornim uslovima uz posredovanje EU.\n„Ne mogu stranci da nam završe posao i neće nam promene doneti opozicioni političari koji radije idu na filter kafu u ambasadu nego na priredbu svog deteta. Dobićemo podršku spolja kada je zaslužimo svojom snagom“, rekao je Ponoš.\nPonoš je istakao da Narodna stranka smatra da u ovom trenutku nije najvažnije šta misle evropski liberali, nego je mnogo važnije šta misle gradjani Srbije.\n„Potrebno je da napravimo opozicioni front za dijalog o izbornim uslovima koji nema bagaž izlaska na lažne izbore 21. juna. Varijanta u kojoj se ubacuju u igru oni koji su na te izbore izašli slabi opozicioni front, jer će sa njima biti lakše podložan napadima“, rekao je Ponoš.\n„To svakako ne znači da do održavanja sledećih izbora ne mogu da se priključe i svi koji će imati priliku da promene mišljenje i pokažu svoj opozicioni potencijal ili da se nadju na nekoj zajedničkoj listi“, dodao je Ponoš, i ponovio da se Narodna stranka zalaže za zajednički nastup opozicije.\n„Pokušaj da se nadje zajednički kandidat podrazumeva mnogo supstancijalniji razgovor unutar opozicije. To ne može biti čovek koji bi bio marioneta bilo kog opozicionog lidera. Razumno je tražiti rešenje medju ljudima koji nisu sada toliko politički aktivni i imaju integritet. Potrebno je izmeriti da li eventualni kandidat ima šanse za uspeh, a ne da li ima podršku bilo kog opozicionog lidera“, zaključio je Ponoš.


Srpski član Predsjedništva BiH Milorad Dodik istakao je da su ljudi iz SDS-a i PDP-a srušili mehanizam koordinacije, te da urušavaju ustavni poredak Republike Srpske i njena ustavna prava da odlučuje o ustavnim pitanjima iz svoje nadležnosti.\nDodik je istakao da je usvajanje Akcionog plana za realizaciju prioriteta iz analitičkog izvještaja Evropske komisije, koji je sastavni dio mišljenja Komisije o zahtjevu BiH za članstvo u EU, bez saglasnosti Vlade Republike Srpske očigledan dokaz izdaje srpskih nacionalnih i interesa Srpske, te da to rade ljudi iz SDS-a i PDP-a u Savjetu ministara u tehničkom mandatu.\n"Mi to tretiramo kao očiti dokaz izdaje srpskih nacionalnih i republičkih interesa i to rade ljudi iz SDS-a i PDP-a. Oni su juče usvojili Akcioni plan bez saglasnosti Vlade Srpske. To ne ide tako. Tačno se zna šta je mehanizam koordinacije. Oni su srušili mehanizam koordinacije i urušavaju ustavni poredak Republike Srpske i ustavna prava Srpske da odlučuje o ustavnim pitanjima iz svoje nadležnosti", upozorio je Dodik.\n"Naša poruka je da taj Akcioni plan za nas ne važi i pozivam Vladu Republike Srpske da ga odbije. Ne može se praviti Akcioni plan bez učešća svih nivoa vlasti. Zbog toga je i napravljen mehanizam koordinacije i zato je u tome trebala da učestvuje Vlada Srpske. Ali to nije važno /Igoru/ Crnatku, /Mirku/ Šaroviću ili /Branislavu/ Borenoviću. Oni pokazuju kako misle da rade i da disciplinuju Srpsku, ali to ne može proći", poručio je Dodik.\n"Oni su to odbili da bi na kraju došli u ovu poziciju. NJima je važnije da očuvaju svoje pozicije koje imaju tamo nego Republika Srpska i to potvrđuje i ovaj Akcioni plan", naglasio je Dodik.\n"Zašto im je teško da poštuju mehanizam koordinacije, jer se ništa drugo i ne traži. Mehanizam koordinacije su usvojili svi nivoi vlasti pa i Savjet ministara u kojem sjede upravo oni. I šta imamo danas? Ponovo će ići u svijet vijest das Srpska odbija akcioni plan za Evropsku uniju. Odbijamo ga zato što nismo bili uključeni, a bila je obaveza da budemo uključeni. E to nama priređuju ovi koji sjede gore", istakao je Dodik.\n"Onda Ivanić ode na akademiju SDA u Zenici i kaže da je on proveo reformu odbrane, indirektnih poreza i na nivo BiH prenio i sud i tužilaštvo, a ne međunarodna zajednica. Postoji dokument i video zapis o tome i mi se čudimo šta nam se dešava. Ko hoće da im povjeruje neka vjeruje. Mi ostajemo pri stavu da nema puta u NATO i nacionalnog godišnjeg plana za članstvo u NATO-u, ne interesuje nas vlast i ne želimo da prodamo bilo koji princip. Mi se držimo odluka Narodne skupštine Republike Srpske", poručio je Dodik.\n"Da li će oni nešto uspjeti da dogovore sa Bošnjacima ako izbace SNSD i HDZ? SNSD i HDZ neće ući u zajedničke institucije jedni bez drugih i onda će oni doći u poziciju da izbacuju dvije najvažnije partije iz dva konstitutivna naroda. I šta će dobiti, kakvu vlast? Neka izvole. Srpska je protiv toga", naglasio je Dodik.\n"To uspijevaju već godinu dana. Nemam ništa protiv njihovog pokušaja da nešto urade, ali ono što oni rade na nivou BiH nije u interesu Srpske. Pokušaj da oni navodno deblokiraju parlament, kriveći za zastoj u formiranju vlasti isključivo SNSD, govori da oni imaju druge namjere. Postoji strana koja već godinu dana blokira formiranje vlasti, što izaziva i blokadu parlamenta, ali oni samo prepoznaju ovo drugo jer im to odgovara. Oni bi ostali da tamo sjede beskrajno i da propuštaju stvari koje su štetne za Srpsku", naglasio je Dodik.\n"Sada to svoditi na priču da i oni imaju pravo da pregovaraju u smislu nekog broja načelno je u redu, ali politički gledano to je poraz za Republiku Srpsku", zaključio je Dodik.\nMilorad Dodik mehanizam koordinacije\n1403 glasova 55%